
Buscando ayudo financiero pa por decora rotonde di San Nicolas 


Tito Bolivar, ken ta un 
persona conoci pa e trabao 
cu ta haci na San Nico- 
las pa loke ta trata arte, y 
ademas ta e organisado di 
Aruba Art Fair, a traves di 
rednan social a solicita un 
ayudo financiero na co- 
munidad en conexion cu 
Dia di Himno y Bandera, 
18 di maart y esaki lo yuda 
decora e rotonde di San 
Nicolas. 


Mediante un mensahe riba 
Facebook, Tito Bolivar a in- 
dica: “Estimado follower- 
nan, specialmente tur e ro- 
tonde lovernan! Door cu mi 
a ser ataca asina hopi door di 
chollernan mi no tin fondo 
pa decora e rotonde pa 18 
di maart, pero mi a lesa via 


varios medionan cu boso lo 
kier yuda mi as well! Mi ta 
hopi agradecido pa cu esaki! 
boso por yuda mi libremente 
cu 25 te cu cuanto cu ta di bo 
alcance y kisas hunto nos por 
decora e rotonde di FTA na 
San Nicolas, si bo ta interesa 
please message me, let’s do 
this!” 


Anteriormente Bolivar tam- 
be a yega di decora e mesun 
rotonde aki tanto pa Dia di 
Himno y Bandera como pa 
Pasco, sinembargo aki e aña 
aki, manera el a indica caba 
riba su declaracion, tin per- 
sonanan cu menos bon in- 
tencion na San Nicolas cu ta 
ataca y destrui e infrastruc- 
tura di cierto edificionan na 
San Nicolas, loke ta causa 


mal contento den e poblacion 
cu ta purba di mantene e area 
pa asina bira mas atractivo pa 
turistanan. Pero problema di 
ladronicia y adicto ambulante 
riba caya lamentablemente ta 
pone San Nicolas den un mal 
spot. 


Bolivar ta bin haciendo bas- 
ta trabao den comunidad di 
San Nicolas, batiendo alarma 
pa e situacion aki caminda 
adictonan ambulante a kibra 
bentana di su auto, a kibra 
bentana di su galeria Artisa, a 
destrui un obra di arte dedica 
na su mama cu el a haci na 
2022, y asina tin hopi otro 
situacion cu el a bin denun- 
ciando, pero nada ta ser haci 
door di autoridadnan concer- 
ni pa personanan cu ta biba 


den caya y ta adicto ambu- 
lante, manera e ta señala. 


Pa e motibo aki, e ta solicita 
ayudo financiero di comu- 
nidad pa un biaha mas decora 


e rotonde di San Nicolas e 
aña aki pa conmemora Dia 
di Himno y Bandera y asina 
San Nicolas por sigui tene un 
bunita rotonde. 


Segun Minister Endy Croes, ya caba ta 
trahando pa mitiga problema di escasez di 
docente 


Ayera mainta, Minister 
di Enseñansa y Deporte, 
Endy Croes a tene un con- 
ferencia di prensa y du- 
rante e ronda di pregunta 
di miembronan di prensa, 
e minister a toca e tema di 
scarsedad di docente na 
Aruba. 


Contestando un pregunta di 
e un miembro di prensa ariba 
e problema di scarsedad di 
docente na Aruba, minister 
Croes a indica cu na Hu- 
landa tambe tin scarsedad di 
docente y cu recientemente 
tabatin un actualisacion ariba 
esaki y cu falta nuebe mil do- 


cente. 


“Na Hulanda esaki ta algo 
cu no ta desconoci y nos cu 
ta mucho mas chikito den 
cierto area nos falta y tin cier- 
to area cu hasta tin di mas,” 
Minister Croes a remarca. 


E mandatario a splica cu loke 
nan cuminsa traha riba dje ta 
riba e acuerdo cu a firma du- 
rante e vierlandenoverleg. El 
a sigui splica cu nan cuminsa 
caba riba e proyecto di Kibra- 
hacha, cual ta un proyecto di 
samenopleiding di docen- 
tenan pa henter Reino. 


“E proyecto aki ya ta andan- 
do caba. Esaki ta un inicio 
y den un otro forma nos ta 
prepara docentenan cu por 
traha facilmente na Aruba, 
facilmente na Sint Maarten, 
facilmente na Corsou, Bo- 
neiro y hasta Hulanda. Esey 
ta un inicio di e proyecto cu 
ya caba a cuminsa pa mitiga 
e problematica aki,” minister 
Croes a subraya. 


Otro punto cu el a mencio- 
na ta cu mester keda inspira 
tambe e propio hendenan di 
Aruba pa scoge pa e rumbo 
di enseñansa, y el a señala 
cu cada aña menos hende ta 


scoge pa e rumbo di educa- 
cion. 


Por ultimo el a agrega cu pa 
algun luna caba tin un comis- 
ion cu ta trahando riba esaki, 


y hasta riba e parti salarial di 
e docentenan, pa por haci e 
opcion pa bira docente ki- 
zas mas atractivo pa e propio 
hendenan local por uni y pre- 
para nan mes como educador. 

Minister di Energia Glenbert Croes 
“HFO cumpra for di Venezuela ta cumpli cu specificacionnan di WEB 
Aruba N.V” 


A traves di un anuncio cu 
minister di Labor, Energia 
y Integracion, Glenbert 
Croes a haci reciente- 
mente relaciona cu yega- 
da di e prome barco for 
di Venezuela cu HFO mas 
barata pa Aruba, e man- 
datario a sigura cu e pro- 
ducto ta den margen di e 
contract cu tin cu WEB 
Aruba N.V. 


Gobierno di Aruba, specifi- 
camente minister Croes, for 
di algun tempo ta bin infor- 
mando tocante e importacion 
di Heavy Fuel Oil (HFO) y 
cu e prijs di esaki ta demasi- 
ado caro, locual ta afectando 
e prijs di awa y coriente na 
Aruba. Tur esaki den cuadro 
di e maneho di transforma 
Aruba su dependencia riba 
crudo HFO pa un energia 
duradero, sostenibel, limpi y 
principalmente pagabel pa e 
pueblo consumidor, manera 
nan ta sigura. 


Dia 15 di februari ultimo, 
minister Croes a anuncia e 
yegada di e prome barco for 


di Venezuela cu HFO mas 
barata pa Aruba. Den esaki, 
a splica cu ta pa por tin dife- 
rente oportunidad y alterna- 
tiva di suministro di combus- 
tibel, Aruba ta den e proceso 
di transicion pa gas natural 
y mientras tanto, mester 
cumpra heavy fuel oil cu ta 
cumpli cu e specificacionnan 
cu WEB ta exigi, pero di pais- 
nan cu ta ofrece mas barata, 
cu e meta pa baha prijs di awa 
y coriente. 


Ta conoci cu e HFO ta un 
combustibel economico pero 
hopi contaminante, debi na 
su halto grado di azufre (sul- 
fur) y nitrogeno, e nivel di 
emision di e sistema di com- 
bustion cu fuel oil ta mas 
halto cu esun cu e planta di 
fuel oil liviano ta genera, di 
manera cu HFO cada bes ta 
ser aplica menos den dife- 
rente pais. 


Bon Dia Aruba a tuma con- 
tacto cu minister Croes pa 
ricibi informacion tocante 
importacion di HFO di Ven- 
ezuela y di ki calidad specifi- 


camente grado di azufre tin 
aden, ya cu Venezuela no ta 
conoci pa HFO di bon cali- 
dad. 
Si no tin HFO di calidad, 
WEB lo bolbe na e problem- 
anan di emision cu tabata 
molestia empleadonan na waf 
di Barcadera. 


Di su parti, minister Croes a 
sigura cu e specificacionnan 


di HFO cu Gobierno ta 
cumprando for di Venezuela 
mester ta pre-aproba door di 
WEB Aruba N.V y e ta den 
e margen. “Nos por cumpra 
sulfur entre 1.75 maximo 2 
di su contenido y den e mar- 
gen ey e HFO ta. WEB ta 
haya specificacionnan prome 
cu nan aproba pa nos por 
cumpr’e. E berdad ta cu na 
diferente pais ta produci dife- 
rente HFO cu ta ser traha cu 
contenido di azufre hopi hal- 
to. Na Mexico por ehemplo, 
ta produci hasta 3 grado di 
contenido sulfurico, Ven- 
ezuela ta fluctua entre 2.3 cu 
2.8, pero ora cu bo pidi nan 
pa produci HFO – y esey tur 
pais por – nan ta produci na 
e necesidad di e cliente cu ta 
cumpra,” el a sigura. 


Door cu Aruba ta asina cerca 
di Venezuela, “e ta cumbini 
nos asina hopi pa cumpr’e 
pa rason logistico, pero tam- 
be pa rason di prijs. Nos tin 
Colombia y Ecuador como 
alternativa, pero tur cos ta de- 
pende di prijs. Nos speransa 
ta cu for di Ecuador, a base di 
tur esfuerso cu a ser haci pa 
dos aña, e lo por produci un 
resultado”, minister Croes a 
señala. 


Por a recorda cu minister 
Croes na augustus di 2022 a 
anuncia cu nan tabata reuni- 
endo cu Gobierno Mericano 
riba tereno di Energia, pero 
muy en special cu OFAC, 
Office of Foreign Assets 
Control, pa Aruba por haya e 
licencia pa por cumpra HFO 
for di Venezuela pa un perio- 
do di 2 aña y mey. 


Mediante un comunicado, 
minister Croes a expresa di 
ta sumamente contento y or- 
guyoso cu gobierno ta logra 


pa e prome barco di heavy 
fuel oil di Venezuela yega 
Aruba. Cu esaki por cuminsa 
e era pa logra baha e tarifa di 
awa y coriente, manera a ser 
priminti na e pueblo di Aru- 
ba. “Esaki sigur ta habri e ca- 
minda pa crea e oportunidad 
pa Gobierno por cumpli cu e 
promesa aki,” a sigura. 


Igualmente nan ta sigura 
cu “un di e prioridadnan di 
Gabinete Wever-Croes ta pa 
combati costo di bida, y ba- 
hando e tarifa di awa y cori- 
ente, ta fundamental. Unabes 
cu logra baha e tarifa aki, e no 
lo solamente afecta positiva- 
mente cada hogar, sino tambe 
cada compania, reduciendo 
asina e gastonan di e com- 
pania. Cu menos gasto op- 
eracional, e companianan lo 
por cuminsa reduci prijsnan 
di producto y servicio pa e 
clientenan, afectando asina e 
costa di bida positivamente.” 


Tambe, nan ta expresa cu esa- 
ki ta pa combati costo di bida, 
cu ta nifica combati pobresa, 
cu ta nifica logra progreso, “y 
esaki pa mi, como minister di 
Energia, y formando parti di 
Gabinete Wever-Croes II, ta 
e prioridad di mas grandi. Mi 
ta sumamente contento y or- 
guyoso di mira cu e trabao cu 
nos a bin ta eherciendo tin su 
frutonan. Nos ta impulsando 
Aruba den un era nobo pa 
bienestar y na interes di nos 
Pueblo.” 


Tambe mester enfatisa cu 
minister Croes y un comision 
a biaha pa Ecuador na 2022 
cu e meta pa negocia e posi- 
bilidad pa Aruba por cumpra 
HFO na un prijs mas barata 
for di Petroecuador, pero te 
ainda esey no a ser concretisa. 

CBS cu encuesta ariba inclusion di hende muhe na Aruba 
E meta ta pa haya un bista di con e percepcion di hende muhe ta den diferente topico 


Ayera mainta durante un 
conferencia di prensa, Da- 
mara Rasmijn di Central 
Bureau of Statistics Aruba 
(CBS) a informa cu en 
conexion cu celebracion di 
Dia Internacional di Hen- 
de Muhe dia 8 di maart, 
CBS ta realisando un en- 
cuesta ariba inclusion di 
hende muhe na Aruba. 


Rasmijn a splica cu como 
normalmente internaciona- 
lmente nan ta saca un tema 
cada aña, CBS semper ta 
purba di traha un grafico cu 
informacion a base di data cu 
nan tin normalmente di hen- 
de muhe. Tipo di informa- 
cion cu nan ta publica ta entre 
informacion di edad, pais di 
nacemento, nacionalidad, si e 
hende muhe ta emplea, si nan 
tin yiu, cuanto yiu nan tin etc. 


Pa e aña aki e tema pa cele- 
bracion di Dia Internacional 
di Hende Muhe ta inspira 
inclusion. Rasmijn a indica 
cu pa esaki CBS no tin data, 
pero el a remarca cu e ta un 
tema cu nan ta haya normal- 
mente hopi pregunta ariba 
dje, kico e inclusion ta di 


hende muhe den comunidad. 


El a sigui splica cu pa e biaha 
aki nan a opta pa no tuma data 
solamente di por ehemplo 
cuanto hende muhe tin na 
Aruba, pero nan ta bay haci 
un encuesta pa asina haya mas 
data di e parti di inclusion di 
hende muhe den e poblacion. 


E encuesta ta dividi den 
dos parti. E prome parti ta 
caracteristicanan 
general 
di e persona cu ta contesta 
e pregunta, por ehemplo 
edad, si e persona ta em- 
plea, pais di nacemento, etc., 
pues preguntanan normal 
cu ta haci den un encuesta. 


E di dos parti di e encuesta 
ta e ponencianan di con e 
comunidad di Aruba ta wak 
cu e hende muhe ta inclui 
den e poblacion di Aruba. 
Den e parti aki Rasmijn a 
splica cu por pensa riba topi- 
conan manera por ehemplo 
den educacion, deporte, arte 
y den parti di labor mes. 


“Esey ta nos meta pa e en- 
cuesta aki. E meta ta pa haya 
un bista di con nos percep- 


cion, e percepcion di hende 
muhe ta den diferente topico. 
No precisamente bo mester 
tin conocemento di un topi- 
co, pero kico un persona mes 
ta wak den comunidad con 
bo ta haya cu e prestacion 
di hende muhe ta den cierto 
topiconan,” Rasmijn a indica. 


El a splica cu como cu nan 
kier publica e resultadonan 
di e encuesta di biaha pa dia 
8 di maart, e encuesta a cum- 
insa oficialmente ayera y ta 
termina dia 1 di maart. E en- 
cuesta ta completamente on- 
line y e link lo ta disponibel 
ariba e website di CBS como 
tambe nan pagina di Face- 
book unda cu tur hende por 
yega y yena e encuesta aki. 


E encuesta ta habri pa tur 
hende na Aruba, tanto hende 
muhe como hende homber, 
y e unico rekisito cu tin ta 
cu e persona cu kier partic- 
ipa y yena e encuesta mes- 
ter ta riba 15 aña di edad. 


Rasmijn a remarca cu hende 
homber tambe por participa 
y e meta di e participacion 
di hende homber ta pa wak 
ki nan percepcion ta di con 
hende muhe ta contribui 
na e comunidad di Aruba. 


El a agrega cu nan ta bay 
haci un parti di e percep- 
cion di hende muhe mes, 
con nan ta wak con nan ta 
contribui 
na 
comunidad, 
pero tambe e percepcion di 
con e hende homber ta haya 
cu hende muhe ta contribui 
na e comunidad di Aruba. 


E resultado di e encuesta, 
Rasmijn a splica, ta pa CBS 
mes pa nan tin data ariba e 
tema aki. El a indica cu sem- 
per ora cu tin diferente tema 
di Nacionnan Uni di dianan 
internacional, CBS ta purba 
tin data nobo y p’esey CBS a 
opta pa realisa e encuesta aki. 


El a menciona cu manera tur 
data na CBS, e informacion 
no ta solamente pa nan, pero 
tambe pa tur esnan cu kier e 
data aki. El a agrega cu ariba e 
tema aki di inclusion di hende 
muhe tin hopi pregunta tam- 
be y no tin data actualmente. 


Pa loke ta e encuesta mes, 
Rasmijn a indica cu e ta un 
encuesta a hopi facil ya cu 
e no ta un encuesta cu nor- 
malmente CBS ta haci, y 
ademas e ta mas cortico cu 
e otro encuestanan tradicio- 
nal tambe. E persona cu kier 
yena e encuesta mester sola- 


mente click riba link, scoge di 
e cuater idiomanan pa haci e 
encuesta y yena e preguntan- 
an. E preguntanan ta cum- 
insa na e sexo di e persona y 
di eynan e ta sigui, y nan ta 
15 pregunta mas o menos. 


Rasmijn a resalta cu nor- 
malmente CBS ta purba 
haci encuesta den diferente 
otro topico y den e caso aki 
pa dia di hende muhe nan 
a scoge pa haci algo otro y 
wak con e ta bay pasobra e ta 
un topico cu normalmente 
nan no ta haci encuesta di 
dje y asina nan por wak 
tambe kico e respuesta ta. 


El a agrega cu riba e topico 
specifico aki nan no tin data 


cu por compara cune, esaki 
ta un topico completamente 
nobo. Loke si tin data riba 
dje cu ta relaciona cu hende 
muhe ta e cantidad di hende 
muhe cu tin na Aruba y unda 
nan ta traha. Aworaki CBS 
ta bay agrega e data aki cu ta 
algo completamente nobo. 


Por ultimo el a remarca cu 
e encuesta aki no ta hinca 
den e planning pa e aña aki 
pa haci un encuesta manera 
normalmente CBS ta haci, 
p’esey a opta pa haciele on- 
line y asina tin un indica- 
cion y base di informacion 
riba esaki pa asina si despues 
mester haci un investigacion 
mas grandi, por haci esey 
pasobra ya tin un base caba. 

Mas vivienda...? 
Mas apartamento ta manda... 


Un anuncio importante den e dianan aki ta cu 
gobierno ta bay atende e problema grandi di 
escasez di vivienda. Tabata bira tempo, pasobra 
esaki ta un problema cu no a surgi awor sino 
cu e ta un asunto no atendi pa hopi aña. E 
desatencion aki a cuminza despues di entrega di 
e ultimo proyectonan di vivienda popular cu a 
aparece na diferente parti di nos isla. A sigui un 
epoca di menos esfuerzo, atendiendo solamente 
‘esun cu por’ bay banco o ta cualifica pa FCCA 
pa haya un hipoteca. E problema tabata, y ta 
ainda, cu gran parti di e poblacion no por bay 
banco, anto no por yuda nan mes. E gabinete 
democrata cristian te cu 2017 no tabata por 
o kier comprende esey y tabata bende nos un 
storia di ‘Aruba di cinco strea’ unda lo tabata 
simplemente un cuestion di pidi y haya tereno, 
bay banco of otro instancia pa hipoteca, y cla bo 
ta! Realidad tabata otro. 


Hende a siña biba den apartamento? 
Mientras tanto, e realidad grandi di tanto 
hende cu no por afford construi pa nan mes a 
sigui den e añanan despues tambe. E demanda 
creciente, den tur categoria, no a haya refleho 
den e cantidad di vivienda construi den ultimo 
10 aña. Si nos tira un vista riba e cifranan di 2013 
– 2022, publica pa Banco Central, nos por mira 
cu na aña 2013 tabatin 539 peticion pa permiso 
di traha cas, mientras cu na 2022 tabatin 442 so. 
Unda hende tabata bay biba anto? Masha simple: 
den apartamento! Na 2013 a pidi permiso pa 43 
(compleho di) apartamento, na 2022 esey tabata 
82, caso dos biaha mas hopi cu na 2013. Pero, 
e cifranan di e valor registra ta bisa mas ainda: 
na 2013 e valor total di vivienda pidi tabata na 
Afl. 122,5 miyon; na 2022 esey tabata Afl. 133,4 
miyon. Mirando e aumento di prijs di material 
di construccion, e cifranan aki no ta sorprende. 


Pero awor apartamento: na 2013 un valor total 
di Afl. 36,4 miyon; na 2022: Afl. 232,5 miyon, 
un aumento di 630%, mientras e cantidad di 
proyecto a aumenta cu menos di 100%. E suma 
aki pa 2022 ta mas cu dos biaha mas cu e otro 
añanan mas cerca, cu ta 2021 (Afl. 93,4 miyon) y 
2015 (Afl. 98 miyon). Esaki ta bisa nos tambe cu 
ta trata, en todo caso parcialmente, di proyecto 
mas grandi, cu mas unidad individual. Nos no 
por cuantifica mas aleu, pero e panorama ta 
parce nos suficientemente clarifica. Nos no tin 
cifra disponible ainda pa 2023 pa comproba si 
e tendencia di inversion fuerte a continua aña 
pasa. 


AirB&B o vivienda? 
Den e cifranan di inversion den apartamento 
naturalmente mester tuma na cuenta cu parti di 


e crecemento tremendo aki no ta ni disponible 
mes pa vivienda, pasobra e destino comercial ta 
pa huur cu turista, e conocido ‘AirB&B’, loke ta 
splica tambe e crecemento spectacular aki den e 
ramo aki. Na e momento aki nos no por yega na 
mas detayes con e reparticion aki por ta. 


E tendencia ta anto di traha menos cas, mientras 
ademas hopi cas ta keda bendi cu stranhero, 
cu tambe ta añadi na e sector di acomodacion 
turistico. E desaroyo aki tin varios elemento, 
uno ta e problema di escasez di tereno, cu 
gobierno mes ta señala. E otro ta cu dentro di 
e clase medio esnan cu no tin un entrada asina 
halto, aunke mihor cu otronan, tampoco lo ta 
yegando pa pidi tereno y prestamo pa traha cas. 
Esaki hunto lo haci cu den e proximo añanan ni 
den e sector di ‘esnan cu por yuda nan mes’ lo 
mira mucho avance, mucho menos den e sector 
mayoritario di esnan cu ta depende di vivienda 
popular den cual gobierno lo mester re-asumi 
e papel necesario pa percura pa e inversionnan 
den e sector aki tuma lugar. Den esey tin hopi 
desafio, manera nos Promer Ministro a bisa, sin 
menciona nan. Un di e desafionan ta pa interesa 
capital priva pa participa den e tipo di proyecto 
aki. Si nos imagina cu ta dificil pa haya capital 
priva participa hunto cu gobierno den proyecto 
prometedor pa clase medio halto, con dificil lo 
ta anto pa haya interes pa proyecto berdadero di 
vivienda popular, cu ta conoci pa rendimento 
modera a largo plazo. Manera e situacion ta, cu 
menos hende acudiendo pa financiamento, y 
sin tereno, ta bira dificil pa mantene e modelo 
di FCCA di gana bon placa cu e parti di cliente 
cu ta traha nan propio cas, pa haya fondo pa e 
proyectonan pa hende di entrada humilde. 


Esaki ta haci cu ta surgi e pregunta, kico gobierno 
mes por haci pa atrae capital, tanto local como 
internacional. Den un situacion financiero mas 
sano di Pais Aruba lo tabata posible pa atrae 
capital emitiendo bono y poniendo e recursonan 
aki pa construccion di vivienda popular. Sin 
embargo, esey lo ta practicamente imposible 
pasobra gobierno ta net den un racha di baha 
debe. Ademas, tur esaki ta cay bao di supervision 
di Reino, cu ken gobierno di Aruba tin ‘cos pa 
regla ainda’. Esey ta haci dificil pa bay consulta 
nan riba un plan conhunto pa busca recurso 
Europeo, por ehemplo. En todo caso, nos por 
constata cu gobierno a pone e promer paso, loke 
ta e anuncio haci. Cu esey, ainda no tin un plan 
y mirando e situacion señala aki riba, no ta keda 
tanto speranza, a corto y mediano plazo, pa e 
grupo grandi cu no por construi pa nan mes. 
Nan lo mester keda busca un apartamento, si 
tin... 

Deliberacion cu Hulanda y CAft pa yega na protocol nobo entre 
Gobierno y AZV 


Diabierna ultimo, durante 
un reunion cu Algemene 
Ziektekosten Verzekering 
(AZV), Conseho di Min- 
ister a ricibi un presen- 
tacion di e departamento, 
pa asina haya un bista riba 
e situacion financiero di 
AZV. 


Prome 
Minister 
Evelyn 
Wever-Croes a indica den un 
comunicado di prensa cu du- 
rante e reunion a bin dilanti 
e condicion cu Hulanda a 
pone durante e pandemia, pa 
corta Afl. 60 miyon den AZV, 
pa asina Aruba por haya placa 
fia pa yuda esnan cu mas a 
wordo afecta pa e pandemia. 
E condicion aki a trece su 
consecuencianan den cuido 
di salud, pero a pone cu AZV 
a bay traha riba un modelo 
di con pa baha gasto di cuido 
riba termino largo. E comu- 


nicado ta enfatisa cu Aruba su 
poblacion ta embeheciendo, 
y ta esnan mas halto di edad 
ta esnan cu mas ta haci uso 
di nos cuido medico, conse- 
cuentemente e gastonan ta 
sigui subi. 
Segun e comunicado, meta di 
Gobierno ta pa tin un fondo 
di AZV solido, pa asina por 
sigui brinda e cuido basico y 
provee e remedinan basico 
cu tin mester. Prome Min- 
ister a expresa cu e modelo 
financiero presenta pa AZV, 


proyectando con e gastonan 
ta bay ta, ta hopi impresion- 
ante. Tambe nan a duna mas 
informacion di e acuerdonan 
nobo cu nan ta cerando cu 
esnan cu ta duna e servicio 
medico pa asina garantisa un 
bon cuido di salud. Sinem- 
bargo, no a comparti mas de- 
taye. 
Prome Minister a indica cu 
a base di e reunion aki lo 
sigui cu deliberacionnan cu 
Hulanda y CAft pa asina por 
yega na un protocol nobo 


entre Gobierno y AZV pa e 
siguiente añanan. Esaki lo 
trece claridad tanto pa Go- 


bierno y AZV y na mes mo- 
mento riba e posicion di Hu- 
landa. 


Miembro Independiente di Parlamento: Ryçond do Nascimento 
MEP mester para cu Hulanda pa combati patronahe politico 


Recientemente, 
parla- 
mentario independiente, 
Ryçond Santos do Nasci- 
mento, a trece dilanti su 
ponencia tocante patro- 
nahe politico na Aruba. 
Segun Santos do Nasci- 
mento, “MEP mester deal 
cu e hecho cu POR a gen- 
era tres investigacion pe- 
nal.” 


“Caso Diamante a resulta 
den condena, caso Flamin- 
go den e confesion di Hans 
Geerman y ta pinta preto pa 
Otmar,” segun e parlamen- 
tario. “Solamente caso Kuk- 
wisa a termina den un sepot. 
Como cu MEP gusta grita 
“Dime con quién andas, y te 
diré quién eres” e amor entre 
POR y MEP mester ta dolo- 
roso awo. Ademas MEP mes- 
ter deal cu e corupcion den su 
mesun seno, for di activistan- 
an te na e integrantenan di 
mas importante. Vacuna-gate 
ta mustra cu despues cu Dan- 
gui a fix su campañadornan, 
nan a haci fiesta bendiendo 
prueba di vacuna den forma 
fraudulento. Caso Kwihi ta 
trata di comercio ilegal cu 
contract gubernamental, in- 
volucrando 
ex-ministernan 
Chris Romero y Eddie Bri- 
esen. Caso Tulipan ta trata di 
malversacion di placa, unda 
cu ex-polis y ex minister 
plenipotenciario 
Guillfred 
Besaril a biba na grandi, co- 
miendo den restaurant caro 
riba custia di BBO. 
“Como cu MEP no ta capaz 


pa sikiera evita corupcion 
den partido, e pretension di 
MEP pa crea un pais liber di 
corupcion ta ridiculo. MEP 
mes ta un riesgo di integri- 
dad. MEP su prome riesgo ta 
e ignorancia cu su parlamen- 
tario- y ministernan ta dem- 
ostra. E prueba di nan igno- 
rancia ta e frasenan cu nan ta 
usa pa papia di e problema: 
“integridad, nace bo ta nace 
cune”, “appel putri”, “esun 
cu faya mester sinta riba su 
blaar.” Ta comosifuera nan 
no a yega mas leu cu derde 
klas ora ta trata di integridad 
gubernamental y corupcion 
institucional. Nan no por 
reconoce un conflicto di in- 
teres y nan no sa nada encu- 
anto un bon structura di gov- 
ernance. P’esey henter Aruba 
por mira cu nan ta incapaz di 
crea un cultura cu ta preveni 
corupcion den MEP mes. Ta 
simplemente imposibel pa 
kier elimina corupcion sin 


un maneho di riesgo. Loke 
ta crea corupcion structural 
no ta “appel putri”, sino e 
lodo putri di e patronahe po- 
litico di MEP y AVP. Ta hus- 
tamente e cultura corupto 
MEP no kier adresa y p’esey 
nunca MEP por ta efectivo.” 


Despues, Santos do Nasci- 
mento a haci referencia na 
un comunicado di prensa di 
parlamentario di MEP, Ricky 
Hoek, kende a critica San- 
tos do Nascimento pa yama 
MEP pa “cobarde pa combati 
corupcion.” 
“Lamentablemente ora nunca 
bo a tuma accion pa combati 
corupcion, bo no por recon- 
oce e pasonan pa combati 
corupcion tampoco. Ta un 
realidad cu MEP ta trahando 
proactivo pa caba cu corup- 
cion. Y mi ta ripiti, e realidad 
ta cu MEP a bin cu tres dife- 
rente ley cu ta regarda integ- 
ridad. Santos do Nascimento 
ta indica cu ley no ta nifica 
nada, si hende no ta tene su 
mes na dje. E pregunta ta e 
ora: Ki bo estudio ta bal y ta 
ki tipo di les a ser duna na su 
partido berde cu nan a vota 
contra di tur tres ley?” Hoek 
a skirbi. “Un diferencia gran- 
di compara cu Gabinetenan 
Eman I y Eman II, unda cu 
Contraloria General (ARA) 
a adverti cu tin cosnan cu a 
cana hopi robes, pero no tin 
transparencia pa laga inves- 
tiga e ex-ministernan Croes, 
Sevinger, 
Oduber, 
Visser, 
Dowers of Hooijboer-Win- 


klaar. Di cual tur a conoce 
patronahe politico y añanan 
di bonanza riba custia di 
pueblo. Similaridad den ca- 
sonan Tulipan, Kwihi, Anglo 
ta cu Gabinete Wever-Croes 
mes a entrega keho manera 
cu a tuma nota cu irregulari- 
dadnan a wordo señala. No 
tabata oposicion, ni señor 
Santos do Nascimento a en- 
trega keho na autoridad, pero 
ta gobierno mes a percura pa 
instancia concerni haci nan 
trabao.” 


Segun Santos do Nascimen- 
to, Hoek kier ataca su per- 
sona. “E ta spera di atacha mi 
credibilidad, pa e no mester 
deal cu e patronahe politico 
den MEP. Asina Ricky ta 
core pa e berdad. E ta yama 
mi e mastermind, esun cu a 
prepara e plannan corupto di 
AVP. Si berdad Ricky ta kere 
cu mi a conseha Benny pa 
skirbi “dezerzijds akkoord” 
of Paul con pa bende onthef- 
fing of Michelle Winklaar pa 
fix contract lucrativo, Ricky 
berdad mester core, pero pa 
duna aangifte na Ministerio 
Publico,” e parlamentario a 
comenta. Ademas, a critica 
ex-prome minister di MEP, 
Nelson Oduber, acusando 
e di “tin un cachicachi extra 
den WEB” door di patronahe 
politico. 
“Pa 30 aña Nelnan a usa par- 
lamentario como marioneta, 
transformando Staten den un 
stempelparlement. Nan a uza 
aparato gubernamental como 


cabay di campaña y despues 
di 30 aña, mayoria di servicio 
di gobierno tabata pesimo. 
Djis puntra señora Evelyn 
Wever-Croes pakico Hulan- 
da kier Landspakket. Ta un 
berguensa cu awe Nel ta pre- 
tende di por contribui algo na 
Setar of na WEB, mientras 
cu Nel mes a yuda sabotia 
sector semi-publico. Na aña 
2020 a sali un rapport Cor- 
porate Governance in Aruba 
cu ta mustra cu bao Henny, 
Nel y Mike tabatin un free 
for all den sector semi-pu- 
blico. Esey ta pasa ora hende 
ta campaña ‘Aruba ta Berde’, 
‘Aruba ta Geel’, lubidando e 
color real di nos bandera.” 


Santos do Nascimento ta 
conclui cu maske MEP no 
por combati e sistema di 
patornahe politico su so, si 
por cu ayudo di Hulanda. 
“P’esey MEP mester brasa 
RAft y acelera Landspakket, 
sin haci triki. Desmantela e 
sistema di nombramento po- 
litico den Setar, RDA, WEB, 
Elmar y Utilities etc. Traha 
hunto cu Hulanda pa crea 
proceduranan cu ta combati 
corupcion. Intensiva e rela- 
cion cu Hulanda riba control 
penal y handhaving. Of MEP 
ta prefera di bay tras di Paul, 
Benny cu Otmar cu ta grita 
tur dia cu Hulanda ta mal 
hende y Ministerio Publico 
ta inhusto? Para hunto cu 
Hulanda pa combati patro- 
nahe politico ta simplemente 
un cuestion di curashi.” 

Hulanda: 
RIVM ta preocupa tocante aumento den tos ferino den baby 


(NLTimes)—E 
cantidad 
di baby recien naci cu ca- 
sonan severo di tos ferino 
a aumenta skerpi den e ul- 
timo simannan. Awo dok- 
ternan ta diagnoticando 
rond di 110 mucha cu tos 
ferino tur siman, incluy- 
endo rond di 20 infante, 
RIVM ta reporta. E au- 
menta ta particularmente 
notabel den areanan cu 
menos vacunacion, mane- 
ra e “Bible Belt”. 


RIVM 
ta 
particularmente 
preocupa pa e grupo di in- 
fante aki como cu nan ta bira 
hopi malo cu tos ferino y 
frecuentemente mester keda 
den hospital. Tin biaha un 
baby ta muri di e malesa. 
“Por ehempel, baby por 
stop di hala rosea, cual por 
causa deficiencia den oxig- 
eno y daño celebral,” Tjalling 


Leenstra, hefe di e coordina- 
cion nacional di malesanan 
contagioso na RIVM, a conta 
NOS. Actualmente, RIVM 
no tin reportahe di muchan- 
an cu a muri di tos ferino. 
Mas cu 90% di baby cu tos 
ferino no tabata proteha pa 
un vacunacion. Aproximada- 
mente mita di e infantenan 
aki a ser hospitalisa. P’esey, ta 
conseha hende muhe pa ser 
vacuna contra e malesa du- 
rante nan embaraso pa asina 
e baby por carga anticurpa 
caba. 
Tos ferino ta ser causa pa un 
bacterium y ta hopi contagio- 
so. E bacterium ta produci un 
toxina cu ta causa episodio- 
nan di tosamento severo. E 
tosamente por dura pa varios 
siman pa algun luna. 
E cantidad di casonan re- 
porta di tos ferino a aumenta 
desde juni aña pasa y ta hopi 


mas halto cu den añanan an- 
terior, ambos den mucha y 
adulto. Actualmente, aproxi- 
madamente 250 pashent cu 
tos ferino ta ser reporta tur 
siman. Na 2019, tabatin 120 
pa siman, y 91 e aña prome. 
RIVM ta sospecha cu e canti- 
dad di infeccion ta mas halto 


pasobra no tur hende cu sin- 
tomanan di tos ferino ta haci 
test. 
RIVM ta kere cu un posibel 
causa pa e aumento skerpi 
di tos ferino ta e pandemia 
di coronavirus. Durante e 
periodo dne cual hende tin 
menso contacto cu otro, tos 


ferino a ser transmiti menos 
frecuente. E cantidad di caso- 
nan di tos ferino a keda basta 
abao entre april 2020 y juni 
2023. “Como resultado, im- 
munidad tambe a reduci y e 
malesa ta mas fuerte, manera 
di bisa,” e vocero pa e insti- 
tuto a bisa. 


Suplemento niacin conecta cu riesgo mas halto di ataca di curason y 
stroke 


(Newscientist)—Hen- 
denan cu nivelnan halto 
di niacin, tambe conoci 
como vitamina B3, den 
nan sanger por tin mas 
chens pa haya ataca di cu- 
rason of stroke compara 
cu esnan cu nivelnan mas 
abao. Cantidad excesivo 
di e vitamina, cual ritu- 
almente ta ser agrega na 
cuminda y por ser tuma 
tambe como suplemento, 
por inflama ader. 


Ataca di curason y stroke ta e 
causanan principal di morto 
rond mundo. Mientras cu 
investigadonan a cumpli cu 
logronan significante durante 
e ultimo par decadanan cu e 
descubrimento di factornan 
cu por ser reisga e condi- 
cionnan aki, nan no a identi- 
fica tur ainda. 


“Si bo trata colesterol [halto] 
y presion [halto] y diabetes y 
tur e factornan reisgoso, bo 
por sufri di un ataca di cu- 
rason toch,” segun Stanley 
Hazen na Cleveland Clinic 
na Ohio. “Tin algo cu nos 


falta.” 


Den un esfuerso pa yena e 
buraco, Hazen y su cole- 
ganan a colecta mustranan 
di sanger for di 2331 adulto 
na Merca y 832 adulto den 
Europa cu a scoge pa haya 
screening cardiovascular. E 
ekipo a analisa e muestranan 
pa substancianan yama me- 
tabolitonan, productonan di 
e proceso metabolico manera 
digestion. E investigadonan 
a registra incidentenan di 
evento cardiaco, manera ata- 
ca di curason y stroke, entre e 
participantenan durante tres 
aña. 


Nan a descubri cu hendenan 
cu nivelnan eleva di e metab- 
olito yama 4PY tabatin 60% 
mas chens, en averahe, pa 
experencia un evento asina 
compara cu esnan cu nivel- 
nan mas abao. E compuesto 
aki ta surgi solamente ora e 
curpa proceso niacin excesi- 
vo. Mas experimento a reve- 
la cu 4PY ta inflama adernan 
den bestia manera raton. Nos 
sa cu inflamacion ta un con- 
tributor grandi den desaroyo 
di malesa cardiaco, Hazen a 
bisa. 


Esaki no ta incomun pa 
hende cu tin nivelnan halto 
di niacin, el a bisa. Esaki ta 
parcialmente debi na cierto 
cuminda, manera cereal y 
hariña, cual ta ser fortifica 
continuamente cu e vitamina 
den paisnan cu ta inclui Re- 
ino Uni y Merca. 


Suplementonan niacin tambe 
ta birando mas popular como 
cu evidencia ta sugeri cu nan 
tin beneficio anti-embehece- 
mento, Hazen a bisa. Ade- 
mas, ta te recien cu dokter- 
nan a stop di prescribi dosis 
grandi di niacin na hende 
riesgo di malesa cardiovascu- 


lar, como cu e pensa prome 
cu e vitamina ta proteha hen- 
de for di e condicionnan aki 
por medio di baha colesterol. 
“Mi ta kere e estudio aki ta 
demostra di berdad cu tin bi- 
aha, ora ta trata di vitamina, 
bo por tin demasiado di loke 
ta bon,” segun Jenny Jia na 


Northwestern University na 
Chicago. Sinembargo, e in- 
vestigacion aki a ser conduci 
principalmente den hende di 
ancestria Europeo. P’esey no 
ta claro si resultadonan simi- 
lar lo presenta den hendenan 
di diferente rasa, segun Jia. 

A stop subsidio pa Proteccion Animal pa motibo di problema di 
responsabilidad financiero 


(CuraçaoChronicle) 
– 
Ministerio Curasoleño pa 
Salud, Medio Ambiente 
y Naturalesa (GMN) a 
anuncia cu e subsidio pa 
organisacion di Protec- 
cion Animal a keda sus- 
pendi temporalmente. E 
motibo cu e ministerio a 
duna ta cu e organisacion 
di Proteccion Animal ta 
enfrentando 
dificultad- 
nan pa provee e respon- 
sabilidad financiero nece- 
sario. E noticia aki ta yega 
despues di e desacuerdo 
entre e dos partido rela- 
ciona cu e subsidio pa aña 
2024. 
Durante un conferencia di 


prensa di emergencia dia 15 
di februari, Fundacion di 
Proteccion Animal (SDB) 
a expresa preocupacion to- 
cante un supuesto reduccion 
den nan subsidio, bisando cu 


esaki lo conduci na problema 
financiero y afecta nan opera- 
cion. 
Sinembargo, GMN a con- 
tradeci e alegacionnan aki, 
enfatisando cu no tin reduc- 


cion a tuma lugar; de hecho, 
tabatin un aumento den e 
subsidio. Sinembargo, e pago 
di e subsidio ta para te ora cu 
e organisacion di Proteccion 
Animal cumpli cu e obliga- 
cionnan rekeri di reporte fi- 
nanciero. 


E declaracion di e ministe- 
rio ta splica ademas cu SDB 
a ricibi un subsidio di como 
62mil florin Antiano na 2023, 
y un suma aumenta di 82,100 
florin pa 2024 a keda aproba 
pa Parlamento di Corsou. Es- 
aki ta representa un aumento 
di mas di trinta porciento 
compara cu e aña anterior. A 
pesar di e compromiso aki, 


GMN a enfatisa e necesidad 
pa SDB produci e documen- 
tacion adecua pa responsabi- 
lisa pa e fondonan usa prome 
cu ta libera mas subsidio. 


Como respuesta, e organisa- 
cion di Proteccion Animal a 
bisa cu ta lamenta e acusacion 
di e ministerio cu responsa- 
bilisacion financiero no ta na 
ordo y ta punta riba comuni- 
cacion poco cla for di gobi- 
erno relaciona cu e subsidio. 
Segun e hunta, rekisitonan 
nobo pa responsabilisacion 
financiero ta keda imponi 
continuamente, y mester en- 
trega diferente documento 
cada bes. 


Curaçao Refinery Utilities (CRU) ta revela benta di fuel oil priva 
memey di incertidumbre 


(CuraçaoChronicle0 
– 
Curaçao Refinery Utili- 
ties (CRU) oficialmente a 
reconoce e benta priva di 
aproximadamente 500mil 
bari di fuel oil for di Bul- 
lenbaai. Sinembargo, e 
revelacion ta yega cu un 
velo di secresia, ya cu 
detayenan vital manera 
identidad di e cumprado 
y e suma total di benta a 
keda sin revela. 


E falta di transparencia aki ta 
dunando impulso na duda y 
impulsando speculacion to- 
cante e circunstancianan lat- 
ente di e transaccion aki. 


E benta, elogia como un logro 
di entrada record pa CRU, a 
desenvolve subsecuente na e 


cancelacion di un subasta pu- 
blico programa pa dia 14 di 
februari. Reportahenan local 
a sugeri cu e acuerdo lo por 
a genera rond di $10 miyon, 
surpasando e oferta minimo 
di e subasta inicial, pero ke- 
dando significantemente cor- 
to di e ofertanan mas halto no 
afgelost, alcansando casi $30 
miyon. E fracaso di e ofer- 
tanan mas halto pa cumpli cu 
nan pago ta genera duda to- 
cante nan intencion original 
of revelacionnan potencial cu 
a conduci na nan retiro. 


Sospecha rond di origen di e 
fuel oil a keda intensifica pa 
un rapport di 2022 di Associ- 
ated Press, indicando cu e oil 
por a yega ilicitamente den 
contrabanda for di Venezuela 


pa evadi sancionnan Meri- 
cano. 
E desaroyonan aki a acapara 
atencion internacional, par- 
ticularmente pa e implica- 
cionnan di viola sancionnan 
Mericano. 


Mientras fuentenan inoficial 
na e isla a identifica compania 
Mericano, Grey Rock Gath- 
ering & Marketing como e 
probable cumprador, ainda ta 
pendiente confirmacion ofi- 
cial. Ta bisa cu e transaccion 
a provee un empuhe finan- 
ciero crucial pa CRU memey 
di preocupacion internacio- 
nal aumentando pa e origen y 
destinacion final di e oil. 
E benta di oil na Bullenbaai 
a desenvolve un scenario 
compleho entrelasando san- 


cionnan internacional, rutan- 
an potencial di contrabanda, 
y e demanda pa transparen- 
cia for di cuerponan gubre- 
namental. Mientras CRU ta 
elogia e exito di e transaccion, 
e comunidad ta luchando cu 


incertidumbre y speculacion 
laga atras. E resolucion di e 
asuntonan aki den futuro ta 
bay hunga un rol clave den 
salvaguardia reputacion y in- 
tegridad financiero di Cor- 
sou. 


Ministernan Curasoleño ta viola ley cu gasto excesivo di seguridad 


(CuraçaoChronicle) 
– 
Ministernan no ta te- 
niendo nan mes na pro- 
ceduranan legal y interno 
pa nan seguridd personal, 
resultando den gastonan 
exorbitante di overtime. 
Esaki a keda revela den e 
rapport ‘Overtime Polis’ 
di Algemene Rekenkamer 
di Corsou. 


Entre 2018 y 2021, e costo pa 
seguridad y vigilancia di auto- 
ridadnan a aumenta na cifran- 
an shockeante, alcansando un 
peak di 1.3 miyon florin na 
2021, representando 64% di e 
gasto total di overtime pa se- 
guridad y vigilancia. 


A pesar di e Politica pa Segu- 
ridad di Sector Publico 2018, 


cu ta duna guia cla pa e nivel 
di seguridad di oficialnan di 
gobierno, ta evidente den 
practica cu tur minister ta 
exigi seguridad permanente 
hopi mas eleva cu e nivel ba- 
sico sin un evaluacion oficial 
di menasa. 


E practica aki ta laga afo un 
procedura unda un comite ta 
evalua e riesgo di menasa pa 
determina e nivel di seguri- 


dad necesario. 


E procedura pa asigna per- 
sonal di seguridad, estableci 
pa preveni preferencia, tam- 
poco ta ser cumpli. 
Informacion ta indica cu au- 
toridadnan ta prefera person- 
al specifico como seguridad, 
cu ministernan, algun biaha 
evadiendo hefe di polis, ta 
tuma contact cu e agente of 
nan supervisor directamente. 


Esaki ta resulta den situa- 
cionnan unda personal di se- 
guridad ta haya nan mes forsa 
den overtime excesivo, algun 
biaha hasta 300 ora den un 
luna, loke por conta pa tres 
biaha nan salario regular. 


E rapport di Algemene Rek- 
enkamer tambe ta enfatisa 
un falta serio di control riba 
oranan di overtime pa seguri- 
dad di autoridadnan, cu over- 
time hopi biaha tumando 
lugar sin autorisacion previo. 


E gastonan di overtime, carga 
completamente pa e pre- 
supuesto di Ministerio di 
Husticia, no ta keda ahusta 
pa e gastonan imprevisto aki. 
Esaki ta mina e habilidad di 
Cuerpo Policial di Corsou pa 


efectivamente controla e gas- 
tonan aki. 


E practicanan aki ta resalta un 
necesidad urgente pa cambio. 
Ministernan mester cumpli 
cu e politica y proceduran- 
an estableci, cu un maneho 
transparente y legal pa nan 
necesidadnan di seguridad. E 
rapport ta exigi cumplimento 
mas estricto cu e reglanan y 
miho control riba gasto di 
overtime pa reduci e peso fi- 
nanciero riba gobierno. 


Algemene Rekenkamer ta 
enfatisa e necesidad pa e min- 
isternan asumi resposabilidad 
y respeta ley, den interes di 
operacionnan gubernamental 
transparente y economico. 

Lista di espera pa studiante haya cas ta mas largo cu duracion di 
estudio Bachelor 


(NLTimes)—E tempo di 
espera pa studiantenan 
haya cas na Hulanda ta, en 
averahe, mas largo cu loke 
ta tuma pa completa un 
estudio Bachelor, segun 
NU.nl ta reporta despues 
di papia cu proveedonan 
di vivienda pa studiante. 
Un estudio di Bachelor ta 
tuma tres aña pa comple- 
ta. Studiantenan na Am- 
sterdam, Delft, y Leiden 
mester ser registra cu un 
proveedor di vivienda pa 
studiante pa casi cinco 
aña prome cu nan por cu- 
alifica pa cas. 


Hopi proveedo ta aloca un 
camber a base di con largo e 
studiante a para den lista di 
espera. Un hende cu tabata 
registra pa cinco aña lo haya 
un cas prome cu un hende cu 
tabata riba e lista pa dos aña. 


Tilburg ta e unico ciudad 


di studiante cu un tempo di 
espera mas cortico cu un es- 
tudio Bachelor. Na Tilburg, 
studiantenan ta warda menos 
cu tres aña prome cu por ser 
eligibel pa cas. Pues nan no al 
menos gradua bibando den e 
ciudad unda nan ta studia. Na 


Wageningen, Breda y Gron- 
ingen, e tempo di espera en 
averahe ta 3.5 aña. 


“E situacion ta preocupante,” 
Johan de Bie a bisa, ken ta 
presidente di e asociacion di 
comercio Kences. “Bo mes- 


ter ser registra na edad di 16 
aña si no kier tin un chens pa 
haya camber na tempo.” 


E tempo di espera largo pa 
studiante tin di haber cu e 
deficit di vivienda na Hulan- 
da. Tin hopi tiki camber pa 


studiante disponibel, y esnan 
cu ta existi ta mayormente 
ocupa pa ex-studiantenan cu 
no por haya un cas. 


Jolien Dopmeijer di e insti- 
tuto di investigacion Trim- 
bos tambe a yama e situacion 
preocupante. “Studiantenan 
ta indica cu nan no por tuma 
cierto stapnan dilanti debi 
na e deficit. Esey por causa 
stress, preocupacion, un per- 
spectivo negativo riba futuro, 
y ultimamente, depresion,” el 
a conta NU.nl. 


Studiantenan sin un camber 
frecuentemente mester biaha 
pa nan estudio. “Esey ta causa 
hopi stress,” segun Dopmei- 
jer. Biahamento, studiando, 
trahando y participando den 
actividadnan social ta contri- 
bui na un schedule no sus- 
tenibel. 


Profesornan di universidad lo siña lider di formacion di gabinete nobo 
tocante formanan di coalicion 


(NLTimes)—Varios 
pro- 
fesornan a discuti dialuna 
formanan alternativo cu 
por ser uza pa crea e proxi- 
mo gabinete pa lidera Hu- 
landa. Nan a reuni cu Kim 
Putters, ken a ser nomina 
pa parlamento pa lidera 
un ronda nobo di discusi- 
onnan cu partidonan po- 
litico y expertonan cum- 
insa e siman aki. 


Durante e cuatro siman di 
e “fase intermediato” di e 
proceso di formacion, Put- 
ter kier tin claridad tocante 
diferente manera den cual 
partidonan por coopera pa 
crea un coalicion. Claes de 
Vreese, un profesor Danes 
na e Universidad di Amster- 
dam, lo reuni cu Putters pa 
discuti e sistema den e pais di 
de Vreese. E mayoria di gabi- 
nete forma eynan durante e 
cuatro decadanan cu a pasa 
tabatin apoyo minoria den 
parlamento. E prome minis- 


ter actual, Mette Frederiksen, 
ta liderando su segundo gabi- 
nete, un coalicion di minoria 
centro-iskierdista aunke e 
partidonan iskierda combina 
lo a tuma un mayoria. 


De Vreese tin experticio den 
e efecto di inteligencia arti- 
ficial riba sociedad, media y 
democracia. Otro academi- 
conan cu a conduci inves- 


tigacion den “diferente forma 
di gobierno y gobernancia” 
tambe a ser invita, Putters 
a bisa siman pasa. Tambe e 
lo reuni cu profesor Mirko 
Noordegraaf di e universi- 
dad di Utrecht, ken ta inves- 
tiga maneho publico, y Mark 
Bovens, ken ta investiga ad- 
ministracion publico. Profe- 
sor di politica publico Hulan- 
des y di Union Europeo na e 


universidad di Leiden, Arco 
Timmermans, tambe lo bay 
den discusion cu Putters. 


Putters, ken ta un miembro 
di e partido laborad (PvdA), 
kier desaroya un miho com- 
prendemento di e condi- 
cionnan unda cierto forman- 
an di gabinete por traha, y 
kico mester pa nan exito. Un 
gabinete mayoria di parti- 


donan derechista ta parce im- 
probabel, como cu NSC no 
kier participa den un gabinete 
cu PVV, e partido mas grandi 
den parlamento despues di 
e eleccionnan na november 
aña pasa. 


Tin varios forma posibel den 
un gabinete extra-parlamen- 
tario, y ainda no ta claro riba 
kico partido ta comparti e 
mesun opinion. E di cuatro 
partido den e discusionnan 
anterior, BBB, a prefera for- 
ma un coalicion di mayoria, 
mescos cu PVV. 


Putters no lo papia cu lider- 
nan di partido e siman aki, 
como cu Tweede Kamer ta 
riba vakantie. E ta plania pa 
papia cu tur partido durante 
reunionnan dia 26 y 27 di 
februari. 


Potret cortesia di Tweede Ka- 
mer. 

Brazil: Presidente Lula da Silva nombra 
‘persona non grata’ pa Israel 


(France24) – Presidente 
Brasileño, 
Luiz 
Inacio 
Lula da Silva, a causa un 
otro choke den e relacion 
ya caba deteriora cu Is- 
rael. E estado di mayoria 
Hudiu a declara presi- 
dente Lula como ‘persona 
non grata’ y no ta bonbini 
mas na e pais te ora e pidi 
disculpa pa su declara- 
cionnan reciente. 


E mal contento di gobierno 
Israeli ta bin pa motibo cu 
e mandatario di e pais sur 
Americano a compara e situa- 
cion actual di guera na Gaza 
cu Holocaust, den Segundo 
Guera Mundial. 


“Nos no ta lubida ni por- 


dona. Ta un atake grave an- 
tisemita. Den mi nomber y 
den nomber di tur ciudadano 
di Israel, bisa na presidente 
Lula cu ta un persona non 
grata na Israel te ora cu e pidi 
dispensa,” minister Israeli di 
Asuntonan Exterior, Israel 
Katz a bisa, expresando su 
protesta fuerte na embahador 
di Brazil. 


E declaracionnan polemico di 
Lula a tuma luga diadomin- 
go 18 di februari, durante e 
cumbre number 37 di Union 
Africano, na Etiopia, un en- 
cuentro na unda participan- 
tenan a condena e ofensivo 
militar. 
Israel a lansa su combate via 
tera y aire contra e teritorio 


for di october ultimo, despu- 
es cu un atake di Hamas a 
laga cerca di 1.200 persona 
morto na Israel. 


Pero e contesta di e trupanan 
di Netanyahu a laga mas di 
29.000 victima mortal, mayo- 
ria di nan civil, segun cifranan 
di Ministerio di Salud local. 


E magnitud di e mortonan 
por aumenta ainda mas debi 
cu e trupanan ta menasa di 
drenta na ciudad di Rafah, 
na unda mayoria di localnan 
desplasa ta na e momentonan 
aki. 


Pa 
autoridadnan 
Israelita, 
Lula a surpasa e liña den su 
afirmacionnan. 


E canciyer di Israel a agre- 
ga cu e comentarionan di e 
presidente Brasileño tabata 
“bergonsoso y serio,” mien- 
tras cu prome minister Ben- 


jamin Netanyahu a sigura cu 
e palabranan di e mandatario 
a “kita importancia di Holo- 
caust y a crusa un liña cora.” 


Colombia: Presidente Gustavo Petro a lansa advertencia preocupante 
“Finanzas di Estado a punto di collapse” 


(Semana) – E reforma 
polemico 
di 
salud 
na 
Colombia 
ta 
birando 
un debate cayente, un 
discusion 
cu 
casi 
ta 
cuminsa na Senado; den e 
sentido ey, presidente di e 
Republica, Gustavo Petro, 
den un defensa nobo na su 
iniciativa, a lansa un golpi 
fuerte contra e derecha 
extremo. 


A traves di su tribuna faborito, 
su cuenta personal di “X”, e 
mandatario Colombiano a 
acusa “derecha” di sabotia 
e reforma controversial di 
salud. 
“Derecha 
Colombiano 
ta 
bisa cu tin cu duna mas placa 
publico na e bari sin fondo cu 
nan a construi for di 1993 y 
nan ta yama sistema di salud,” 


Petro a skirbi. 


El 
a 
continua 
bisando: 
“Nan a construi un sistema 
di 
intermediacion 
priva 
di recursonan publico pa 


construi 
un 
mercado 
di 
salud cu a laga e red publico 
hospitalario di henter e pais 
destrui y e mayor parti di 
e poblacion sin e atencion 
adecua.” 


Tambe el a bisa cu “nan 
a converti e presupuesto 
den un sistema simpel di 
transferencia di recursonan 
publico na e sector mas rico 
di e pais: e berdadero cartel 
nacional di contractnan. Di 
otro banda, nos tin hende sin 
derecho na salud, pension, 
educacion, sin derecho pa 
simplemente biba den un di e 
paisnan mas desigual di e tera 
cu a construi.” 


Ademas, 
a 
trece 
dilanti 
cu “si boso ta suma e 
transferencianan 
publico 
cu ta haci na EPS, cu 
transferencia 
publico 
pa 
fondonan priva di pensioen, 
cu tambe a keda agota, cu 
concesion 
di 
careteranan 
deficiente, cu e deficit di 


comercialisador electrico, cu 
transferencianan na fondo di 
stabilisacion di combustibel 
pa subsidia gasolin y diesel, e 
gran deficit di presupuesto cu 
a crece pa financia Covid cu 
debe publico, e ora ey boso 
ta bay haya sa cu finanzas di 
estado ta a punto di collapse.” 


Pa finalisa, el a señala cu 
“p’esey nos a propone un 
acuerdo nacional den cual 
nos ta dicidi. No ta pa mete 
mas personal of famia den 
Gobierno of pasobra nos tin 
miedo di derecha extremo 
violento, of pa detene e 
reformanan, ta pa transforma 
loke no ta sirbi mas y pasa un 
fase mas husto y productivo 
como sociedad humano,” el a 
finalisa. 


El Salvador: Ta solicita anula resultadonan di eleccion legislativo 


(DW) – Claudia Ortiz, 
diputado y candidato pa 
un segundo periodo den 
Congreso, a splica na pe- 
riodistanan cu tambe ta 
pidi pa ripiti eleccion “pa 
violacion grave di Consti- 
tucion, derechonan polit- 
ico di ciudadanonan y di 
tur candidato di tur parti- 
do politico cu a participa 
den eleccion.” 


Ortiz, ken a gana un stoel 
den Asamblea Legislativo se- 
gun resultadonan preliminar 
di verificacion final di elec- 
cion legislativo, a sigura cu 
tambe “a viola gravemente e 


principio di no manipula e 
boluntad popular.” 


Presidente di partido Nuestro 
Tiempo, Andy Failer, a señala 
cu e solicitud di anulacion 
tambe a ser presenta den un 
documento cu “69 fout di 
henter e proceso electoral, 
cada un di nan ta respalda cu 
nan prueba.” 


Codigo Electoral ta establ- 
ece den su articulo 270, cu 
solicitud di anulacion por 
ser presenta 24 ora despues 
cu eleccion a tuma luga. No 
obstante, representantenan di 
partidonan di oposicion, tur 


di derecha, a sostene cu “nan 
ta na tempo” den e presenta- 
cion di e recurso y a sigura cu 
“eleccion ta conclui te na e 
finalisacion di e verificacion.” 


E organo electoral mester 
analisa e solicitud y realisa e 
accionnan necesario den un 
plaso di tres dia, di acuerdo 
cu ley electoral. Diadomingo 
ultimo, Tribunal Supremo 
Electoral (TSE) a informa di 
e polemico culminacion di e 
verificacion final di eleccion 
legislativo, un siman despues 
di su comienso y memey di 
varios denuncia di iregulari- 
dadnan. 


Ayera atardi e organo elector- 
al a oficialisa e resultadonan 
di verificacion final di elec- 
cion legislativo, cu ta duna 
segun datonan preliminar, 
na partido oficialista Nuevas 
Ideas, mas di 50 diputado di 


un total di 60 na Congreso. 
Mientras tanto, diasabra ulti- 
mo e TSE a ratifica e victoria 
di Nayib Bukele cu un 84,6% 
di respaldo electoral. 

Republica Dominicana: PRM ta surpasa oposicion den eleccion municipal 


Cu un abstencion di cerca di 60% 


(DiarioLibre) – Cu mas di 
99% di e votonan ya caba 
procesa, Partido Revolu- 
cionario Moderno (PRM) 
a ratifica su liderazgo lo- 
cal obteniendo por lo me- 
nos 119 alcaldia di e 158 cu 
tin na henter e pais. 


24 ora despues di e proceso 
di eleccion, decenas di mu- 
nicipio a conta nan voto 
den nan totalidad, manera 
ta e caso di Santo Domingo 
Oeste, San Juan de La Ma- 


guana, Bajos de Haina, Azua, 
Barahona y Higuey. 


Pa e resultadonan disponible 
ariba e pagina oficial di e 
Junta Central Electoral (JCE) 
ta evidente cu e abstencion 
electoral di e proceso aki ta- 
bata alrededor di 60%. 


Di e 30 municipio cu e can- 
tidad mas grandi di votador, 
solamente 
tres 
candidato 
di e oposicion a haya e pla- 
za uninominal, ta e caso di 


Lenin de la Rosa na San Juan 
de la Maguana, Luis Pavolo 
na Villa Altagracia y Joselito 
Abreu na Jarabacoa. Tur di 
nan di Partido de la Libera- 
cion Dominicana (PLD) y su 
aliadonan. 


Segun e articulo 274, para- 
graaf cuater di e Ley 20-23, di 
Regimen Electoral, e organo 
di eleccion tin te cu dia 20 di 
februari pa presenta e resulta- 
donan di e eleccionnan mu- 
nicipal. 


Na Districto Nacional, e ofi- 
cialismo a vence: e alcalde 
actual, Carolina Mejia, a keda 
reeligi cu un 61.11% di voto, 
mientras cu su contrincante 
principal di Partido de la Lib- 
eracion Dominicana (PLD) y 
Alianza RD, Domingo Con- 
treras a obtene 37.60%. 


Na municipio di Santo Do- 
mingo Este (SDE), e di dos 
municipio cu e cantidad mas 
grandi di votador, PRM y 
su candidato pa alcalde Dio 
Astacio a logra 58.74% di e 
votonan popular, dilanti e 
propuestanan di e partidonan 
di Liberacion Dominicana y 
Fuerza del Pueblo (FP), Luis 
Alberto y Julio Romero, ken a 
saca respectivamente 35.13% 
y 5.02% di e votonan emiti. 


Na Ciudad Corazon, Ulises 
Rodriguez, di partido di go- 
bierno, a bay cu e alcaldia di 
PLD cu un 61.67% di vo- 
tonan. PLD y su aliadonan cu 
su candidato Victor Fadul, a 
conkista 38.87% di votonan. 


Santo 
Domingo 
Norte 
(SDN) a scoge su prome al- 
calde femenino, e diputada di 
PRM Betty Geronimo, ken a 
obtene e 55.64% di votonan. 
E alcalde actual, Carlos Guz- 
man di Fuerza del Pueblo y 
Rescate RD a alcansa 43.49%. 


Cu mas di 100% di e vo- 
tonan conta, Francisco Peña 
a resulta eligi pa di cuater 
biaha como alcalde di Santo 
Domingo Oeste (SDO), cu 
un bentaha na e urnanan di 
68.78% dilanti e diputado di 
FP, Aquilino Serrata ken a 
haya e aprobacion di 29.55% 
di votadornan. 


E candidato Kelvin Cruz 
a bay cu e victoria y ta keda 
reeligi pa di tres biaha como 
alcalde di La Vega cu un ben- 
taha abrumador di 77.57% di 
e votadornan. E contrincan- 
tenan electoral mas cerca ta- 
bata di FP y PLD, ken a logra 
un 11.47% (Demnis Marte) y 
un 9.65% (Pascal Nuñez). 


Trinidad y Tobago: Autoridad di Mucha ta sinti temor pa hoben despues 
di asesinato na KFC 


(TrinidadExpress) – Auto- 
ridad di Mucha di Trini- 
dad y Tobago ta planeando 
un intervencion pa busca 
interes di e mucha identi- 
fica ken a mira cu sorpresa 
con un hincamento brutal 
y un tiro fatal a sucede na 
un restaurant di KFC na 
Gasparillo diahuebs ano- 
chi. 


E Autoridad a reacciona na 
Express ayera despues cu e 
video di e tiramento di Luka 
Goring di 31 aña, e hinca- 
mento di e tirador na man di 
Goring momentonan prome, 
y e mucha cu a wak tur esaki, 
a pone hendenan cansa di e 
crimen violento. 


E mucha, ken no tabatin su- 
pervision, a wordo mira den 
e grabacion di camaranan 
di seguridad ta cana bay bin 
ansioso mientras cu Goring, 
e homber cu a tira riba dje y 
un hende muhe cu tabata den 
involucra den e intercambio 
di violencia aki cu pronto a 
escala den un hincamento y 
un morto. 


Ora cu e mucha wordo iden- 
tifica pa polis, e Autoridad a 


bisa na Express cu nan lo de- 
termina si tin preocupacion 
di cuido of proteccion, y e 
tipo di sosten psicologico cu 
e mucha tin mester. 


E Autoridad a bisa cu nan 
tabata pidi pa un fin na e 
crimen, añadiendo cu ac- 
tonan di violencia cu tiro y 
brutalidad cu adultonan ta 
afectando hopi comunidad y 


ta pone den peliger e bida di 
muchanan di e nacion. Nan 
a remarca un aumento den 
e cantidad di situacionnan 
unda muchanan ta keda her- 
ida no intencionalmente dorr 
di actonan criminal. 
“Ta e deber di mayornan y du- 
nadornan di cuido pa proteha 
nan y reduci e exposicion na 
violencia y situacionnan peli- 
groso,” e Autoridad a men- 


ciona. 


E resultado di e “guera” 
cu hendenan ta traha con- 
tra otro, e Autoridad a bisa, 
ta muchanan creciendo sin 
mayornan y famia. 


Ademas, nan a bisa cu 
muchanan cu ta wak situa- 
cionnan asina di violencia 
por experiencia un serie di 


efectonan psicologico, in- 
cluyendo desorden di stress 
pos-traumatico, 
ansiedad, 
miedo, depresion y otro, cu 
si no wordo controla por tin 
consecuencia di agresion y 
delincuencia. 


“Nan por asumi un perspec- 
tiva cu mundo ta un lugar 
peligroso y espantoso, cual 
por impacta nan autoestima, 
sentido personal di seguridad 
y relacionnan interpersonal. 
Si e incidente violento resulta 
den e morto di un ser keri, 
e mucha por experiencia un 
proceso di dolor complica 
caminda e perdida ta wordo 
extendi pa e trauma y ansie- 
dad. Si e no wordo controla, e 
problemanan psicologico aki 
por desaroya den agresion, 
delincuencia, 
mecanismo- 
nan di mal adaptacion y otro 
problemanan di comporta- 
cion y academico” nan a bisa. 


E Autoridad a haci yamada na 
publico pa ehecuta un com- 
portacion responsabel y a pidi 
na cualkier persona cu tin in- 
formacion pa tuma contacto 
cu polis of cu e Autoridad. 

‘Oppenheimer’ ta gama 7 premio na British Academy Film Awards 


(AP) – ‘Oppenheimer’ a 
gana 7 premio, incluyen- 
do Best Picture, director 
y actor na e di 77 British 
Academy 
Film 
Awards 
riba diadomingo, forta- 
leciendo su posicion como 
un di e lidernan pa premi- 
onan Oscar otro luna. 


“Poor Things” a logra hiba 
cas 5 premio y drama di Ho- 
locaust, “The Zone of Inter- 
est” a gana 3. 


Christopher Nolan, creador 
di pelicula Britanico, a gana 
su prome premio como miho 
director di BAFTA pa “Op- 
penheimer,” y actor Irlan- 
des Cillian Murphy a gana e 
premio pa miho actor, pa su 
trabao como J. Robert Op- 
penheimer, e tata di e bom 
atomico. Murphy a bisa cu 
e ta gradici di por interpreta 
un “personahe asina com- 
pleho.” Nolan a nota cu e 
armanan nuclear ta un “un 
topico fuerte y e pelicula in- 
evitablemente ta refleha esa- 
ki,” bisando esnan cu a wak e 
pelicula “danki pa acepta algo 
asina scur.” 


Emma Stone a ser nombra e 
miho actriz pa su trabao in- 
terpretando e personahe Bel- 
la Baxter den “Poor Things,” 
un pelicula estilo steampunk 
cu a gana premionan pa efec- 
tonan visual, diseño di pro- 


ducto, makeup y diseño di 
costume. 
“Oppenheimer” 
tabata lider cu 13 nomina- 
cion pero no a logra yega e 
record di 9 premio. El a gana 
e careda di miho pelicula 
contra “Poor Things,” “Kill- 
ers of the Flower Moon,” 
“Anatomy of a Fall” y “The 


Holdovers.” “Oppenheimer” 
tambe a logra haya trofeo pa 
edicion, 
cinematografia 
y 
musica ademas di e premio 
pa miho actor secundario pa 
Robert Downey Jr., ken a 
hunga e rol di hefe di comis- 
ion di energia atomico Lewis 
Strauss. 


Da’Vine Joy Randolph a ser 
nombra e miho actriz di sos- 
ten pa hunga e rol di un chef 
di scol den e pelicula “The 
Holdovers” y el a bisa cu el a 
sinti “e responsabilidad cu mi 
no ta tuma manera nada” pa 
conta e storia di e personanan 


cu no ta representa manera 
su personahe Mary. 


E ceremonia a inclui presen- 
tacion musical di Tedd Lasso 
su Hannah Waddingham y 
Sophie Ellis Bextor ken a 
canta su hit Murder on the 
Dancefloor. 


Ex-ehecutivo di CBS, Les Moonves lo paga boet pa interferencia den 
investigacion di polis 


(AP) – Ex-hefe ehecutivo 
di CBS y president Les 
Moonves a acepta di paga 
un boet di 11,250 dollar 
pa resolve un keho cu ta 
acusa su persona di inter- 
feri cu investigacion di 
polis den caso di agresion 
sexual, segun documen- 
tonan publica diabierna 
pa Comision di Etica di 
Los Angeles City. 


Segun 
e 
documentonan, 
Moonves a admiti cu el a 
traha di cerca cu e Capitan 
Cory Palka di Departamen- 
to di Polis di Los Angeles 
den aña 2017 pa obtene in- 
formacion tocante un keho 
confidencial di un victima 
di agresion sexual contra su 
persona. Palka, ken a provee 
seguridad priva pa Moonves 
entre 2018 te 2014 na Gram- 
my, cual CBS a produci, a 
notifica e oficialnan di e ca- 
nal tocante e keho contra e 


ehecutivo den november di 
aña 2017, segun e documen- 
tonan. 


Via Palka, supuestamente, 
Moonves a obtene un copia 
no edita di e rapport di polis 
cual tambe ta inclui infor- 
macion personal manera e 
adres y number di telefon di 
e victima. Moonves tambe a 
reuni cu Palka pa un ora na 
un restaurant unda nan a dis- 
cuti e keho y con pa resolve 
esaki. Moonves a ser acusa di 
3 violacion di e reglanan di e 
ciudad. 


Ordenansa di Etica di Gobi- 
erno di Los Angeles ta gober- 
na e conducta di e emplead- 
onan di e ciudad y ta prohibi 
nan di mal usa of revela in- 
formacion confidencial ad- 
kiri via nan trabao. E comis- 
ion lo reuni proximo siman 
pa trata e deal aki. 

Oranjestad – 19 di febru- 
ari 2024 - Durante tem- 
porada di World Cup 
2022, Aruba Bank a pre- 
senta un contest di Team 
Spirit, caminda ekiponan 
di futbol por a participa, 
pa gana y di e forma aki 
logra un uniform nobo pa 
nan ekipo. Diabierna ul- 
timo, cu hopi orguyo den 
presencia di Stephanie 
Camacho, Sr. Marketing 
Officer, e ekipo di Damas 
di SV Estrella Youth, y SV 
Estrella Open Class, ofi- 
cialmente ta bautisa nan 
uniform nobo. Nan por 
ta orguyoso di a logra es- 
aki, y ta sumamente con- 
tento pa por sigui hunga 


y representa nan ekipo 
den aña 2024! 
Aruba Bank ta sigui aporta 
na deporte, y esaki ta un 
otro muestra di con Aruba 
Bank ta sigui duna e sosten 


pa nos hobennan den e caso 
aki e damas nan di SV Es- 
trella por sigui practica nan 
deporte, awor den nan uni- 
form nobo! 
Pabien SV Estrella Damas! 


Aruba Bank patrocinador orguyoso di SV 
Estrella Damas – Youth y Open Class 


Luna Foundation a tene un ocasion special 
pa su residentenan pa Dia di San Valentin 


Cachonan 
rescata 
for 
di caya of situacionnan 
di 
abuso 
ya 
a 
sufri 
i n n e c e s a r i a m e n t e . 
A f o r t u n a d a m e n t e , 
fundacionnan 
manera 
Luna Foundation ta duna 
nan un chens nobo pa 
haya un famia cu por duna 
nan un bida feliz. 


Mientras tanto, e cachonan 
ta keda na e Santuario 
di e fundacion, siñando 


habilidadnan 
social 
y 
preparando pa conoce un 
famia cu kier duna nan un 
segundo oportunidad. 
Sinembargo, mientras cu nan 
ta cu e fundacion, ya nan por 
sinti nan mes stima y balora! 
Cu ocasion di Dia di San 
Valentin, e boluntarionan di 
Luna Foundation a prepara 
un romantico treat special pa 
e residentenan: un bowl di 
spaghetti cu balchi carni. 


Riba nan pagina di Facebook, 
e fundacion a comparti algun 
potret di e preparacion y di e 
animalitonan disfrutando di 
un momento special! 


Luna 
Foundation 
ta 
un 
fundacion dedica na rescate 
y bienestar di cacho – y otro 
animalnan – na Aruba. Por 
bishita nan pagina di Facebook 
riba 
https://www.facebook. 
com/lunafoundationaruba. 


Nine Lives Aruba 
Foundation ta organisa otro 
Dia di Adopcion 


Diasabra dia 2 di maart prox- 
imo, fundacion encarga di 
rescate y proteccion di pushi 
na Aruba, Nine Lives Aruba 
Foundation, ta organisando 
un dia pa por pasa bishita 
nan fundacion y conoce nan 
pushinan, y scoge un miem- 
bro nobo pa bo famia! 


E Dia di Adopcion ta bay tuma 
lugar dia 2 di maart di 10am te 
2pm na nan shelter na Jaburib- 
ari 8b. Ta bay tin descuento den 
e tarifa di adopcion, y ademas ta 
bay tin un giveaway chikito pa 
cada pushi cu keda adopta! 


E Dia di Adopcion ta hopi im- 
portante na momento cu e fun- 
dacion ta haya su mes cu un gran 
cantidad di pushi den nan cuido. 
Optimalmente, tur pushi cu ta 
yega e fundacion mester haya un 
hogar nobo cu ta dun’e un bon 
bida cu cuido y amor. Ora un 
pushi wordo adopta, e ta habri 
caminda pa otro pushi por keda 
rescata for di caya of for di situa- 
cionnan di abuso. 


Entre e pushinan cu ta dis- 
ponible pa adopcion, tin e caso 
di un pareha di pushi di edad 
avansa. Nan doño, un adulto 
mayor, a tuma contacto cu e 
fundacion den desesperacion 


pasobra e mester a muda na un 
cas di cuido y no tabata permiti 
pa bay cu su compañeronan 
stima. Ya cu e no kier a laga nan 
pa nan cuenta, a tuma contacto 
cu e fundacion. Ta trata di Lu- 
cio y Lady, kende e fundacion 
a tuma cu speransa cu nan por 
bolbe haya un hogar nobo y sinti 
e amor na cual ya nan tabata cus- 
tuma. E fundacion ta prefera pa 
nan wordo adopta hunto; pero si 
esaki no ta posible, tin opcion pa 
adopta nan separa. Nan ta pushi 
bon cuida, no ta sali, ta saludable 
y tin alrededor di cinco aña di 
edad. Boluntarionan ta conta cu 
Lucio ta hopi lief y gusta aten- 
cion, mientras cu Lady ta un tiki 
timido y mester tempo pa cus- 
tuma. Despues di e tragedia y 
dolor di mester a separa di nan 
doño, tin speransa pa e pareha 
aki por haya felicidad di nobo! 


Nine Lives Foundation tin un 
gran variedad di pushi den nan 
cuido, loke ta nifica cu por haya 
un acompañante perfecto segun 
e circunstancianan personal di 
cada persona of famia, bao guia 
di e fundacion. Pasa diasabra dia 
2 di maart pa conoce tur e bunita 
y lief pushinan, y habri bo hogar 
y curason pa un miembro nobo 
den bo famia! 

2 Biaha a kita boter for 
di ladron di Rum na 
supermercado na Ponton 


Diadomingo 
atardi 
a 
drenta informe di cu tin 
un homber burachi cu a 
purba horta boter di be- 
bida alcoholico, mesora a 
dirigi un patruya na e si- 
tio. 


Na yegada di e patruya a bin 
compronde cu ya e homber 
a cana bay pabao caba. E 
homber na 2 ocasion el a 


sconde e boter den su jockey 
pero e camara capt’e y e ca- 
hera a tacticamente a kita 
e boter for di dje. Djey el a 
purba un biaha mas pero 
como cu e cahera sa su mo- 
dus operandi a bolbe kita e 
boter for di dje y el a cana bay. 
Polis a busca den vecindario 
pero no a logra topa cune. 
Tur dos ocasion el a purba 
horta Coconut Rum. 


Motociclista y su pasahero herida den un 
accidente na Tanki Flip 


Dialuna mainta a drenta 
informe di un accidente 
cu hende herida dilanti 
Pencro na Tanki Flip, me- 
sora a dirigi tanto polis 
como ambulance na e si- 
tio. 


Na yegada di e patruya a bin 
compronde cu aki ta trata di 
un accidente entre un scoot- 
er y un Nissan March unda 
esnan riba e motociclista a 
resulta herida. Polis a com- 
pronde cu e dama pasahero 
riba e scooter a resulta herida 
unda a fractura su enkel y ta- 
bata keha di hopi dolor. Na 
yegada di e ambulance nan a 
atende e dama y a transporte 
pa hospital. Despues di un 
rato e motociclista a cuminsa 
keha y a bolbe pidi un otro 
ambulance na yegada di e 
ambulance nan a atende. 


Atrobe musica duro na e apartamentonan 
na Caya Frere Bernardinus 


Diadomingo 
anochi 
a 
drenta informe di mo- 
lester di musica duro na E 
apartamentonan na Caya 
Frere Bernardinus, me- 
sora a dirigi un patruya na 


e sitio. 


Na yegada di e patruya a bin 
constata e musica duro y nan 
sa cu esaki ta pa e di tantisimo 
biaha. Polis a hala nan aten- 


cion informandonan cu esaki 
lo ta e ultimo biaha e siguien- 
te biaha lo confisca e auto cu 
e sistema di zonido. Nan a 
compronde y a para e musica. 


Polis a bay Moomba pa un hoben bao 
influencia cu no kier a tende di Security 


Dialuna madruga a dren- 
ta informe di cu lo tin un 
hoben a lanta contra secu- 
rity na Moomba. Mesora 
a dirigi un patruya na e 
sitio. 


Na yegada di e patruya ya e 
hoben cu lo ta un turista a 
calma pero tabata bao influ- 
encia. E hoben a pidi disculpa 
pa a lanta contra e security 
nan y su amigo a presenta na 
e sitio. Mirando cu e hoben 


a calma polis a laga e hoben 
aki bay cu su amigo cu un taxi 
bek pa unda e tabata keda pa 
asina e no causa mas prob- 
lema. Polis a tuma datos di e 
susedido aki. 


Polis atento a bin encontra auto envolvi den 
hit and run di Diadomingo madruga na Pos 
Abao 


Dialuna madruga duran- 
te su patruya, polis atento 
a haya e auto cu lo tabata 
envolvi den e accidente di 
diadomingo madruga na 
Pos Abao. 


E auto tabata scondi den un 
mondi na Pos Abao. A haya 
hasta e yabi den e auto ainda. 
Na e accidente e nummer- 
plaat lo a cay y asina polis a 
identifica e auto aki. Mesora 
polis a confisca e auto cu ta- 


bata un V-car. Polis a tuma 
datos y e departamento di 
trafico tin e accidente aki bao 
investigacion. 

Rivalidad di Merca cu China ta expande den biotecnologia 
Legisladornan ta mira un fayo den competencia y kier actua 


(AP) 
— 
Legisladornan 
Mericano 
ta 
batiendo 
alarma pa loke nan ta 
mira como e fayo di Merca 
pa competi cu China den 
biotecnologia, advertien- 
do di e riesgonan pa segu- 
ridad nacional Mericano 
y interesnan comercial. 
Pero mientras e rivalidad 
di e dos pais ta expande 
den industria di biotecno- 
logia, algun ta bisa cu laga 
companianan Chines afo 
lo haci daño na Merca. 


Biotecnologia ta priminti di 
revoluciona bida diario, cu 
cientifico y investigadornan 
usando e pa haci avancenan 
rapido den tratamento med- 
ico, ingenieria genetico den 
agricultura 
y 
materialnan 
biologico nobo. Pa motibo di 
su potencial, a hala atencion 
di tanto gobierno Chines 
como Mericano. 


A introduci legislacion den 
Congreso y Senado pa pro- 
hibi “companianan biotec- 
nologico di adversarionan 
stranhero di preocupacion” 
di haci negoshi cu prov- 
eedornan medico financia 
federalmente. E legislacion 
ta nombra cuatro compania 
propiedad Chines. 


Embahada Chines a bisa cu 
esnan tras di e legislacion tin 
un “prehuicio ideologico” 
y ta buscando pa suprimi 
companianan Chines “bao 
pretexto falso.” A exigi pa e 
companianan Chines ricibi 
“trato abierto, husto y no- 
discriminatorio.” 


E debate tocante biotecnolo- 
gia ta tumando lugar mien- 
tras administracion di Biden 
ta purba di stabilisa e relacion 
volatil entre Merca y China, 
cu ta afecta pa un cantidad 
di problema incluyendo un 
guera comercial, pandemia 
di Covid-19, seguridad ciber- 
netico y militarisacion den 
Lama Sur di China. 


Criticonan di e legislacion ta 
adverti cu restriccionnan riba 
companianan Chines lo im- 
pedi avancenan cu por trece 
un bien comun. 
“Den biotecnologia, no por 
mantene competitividad door 
di cera otro tras di muraya,” 
segun Abigail Coplin, profe- 
sor assistent na Vassar College 
kende ta specialisa den indu- 
stria di biotecnologia Chines. 
El a bisa cu e tabata preocupa 
cu legisladornan Mericano lo 
bira demasiado obsesiona cu 


e aplicacionnan militar di e 
tecnologia, cu consecuencia 
cu ta afecta esfuersonan pa 
cura malesa y alimenta e po- 
blacion mundial. 


Den un carta na Senadornan 
sosteniendo e legislacion, Ra- 
chel King, CEO di asociacion 
comercial 
Biotechnology 
Innovation Organization, a 
bisa cu e legislacion lo “haci 
daño incontable na e cadena 
di suministro di desaroyo di 
remedi tanto pa tratamenton- 
an aproba actualmente y riba 
mercado como pa lineanan di 
desaroyo cu tin decadas den 
creacion.” 


Pero sostenedornan ta bisa cu 
e legislacion ta crucial pa pro- 
tege interesnan Mericano. 
Comision di Seguridad Na- 
cional 
riba 
Biotecnologia 
Emergente, un grupo crea 
pa Senado Mericano pa su- 
pervisa e industria, a bisa cu 
e legislacion lo yuda sigura 
e data di gobierno federal 
y ciudadanonan Mericano 
y lo descurasha competen- 
cia inhusto di companianan 
Chines. 


E comision a adverti cu 
avance den biotecnologia por 
resulta no solo den beneficio- 
nan economico, sino tambe 
cambionan rapido den capa- 
cidad y tactica militar. 


Tin hopi den peliger, segun 
Rep. Mike Gallagher, presi- 
dente di Comite Selecto di 
Congreso riba Partido Co- 
munista Chines. Gallagher, 
un Republicano di Wiscon- 
sin, a introduci e version 
Congresional di e legislacion 
y ultimo siman a dirigi un 
delegacion congresional na 
Boston pa reuni cu ehecu- 
tivonan di biotecnologia. 


“E no ta djis un bataya di ca- 
dena di suminstro of un ba- 
taya di seguridad nacional of 
un bataya di seguridad eco- 
nomico; ami lo propone cu 
e ta un bataya moral y etico,” 
Gallagher a bisa. “Igual cu e 
sector ta avansa na un veloci- 
dad realmente astronomico, 
e pais cu gana e careda ta bay 
pone e standardnan etico 
rond di con ta usa e tecnolo- 
gianan aki.” 


E ta argumenta cu Merca 
mester “pone e reglanan di 
caminda” y si no, “nos ta bay 
biba den un mundo menos 
liber, menos moral como re- 
sultado.” 
Tanto Merca como China, e 
dos economia mas grandi na 
mundo, a identifica biotec- 
nologia como un interes na- 
cional critico. 


Administracion 
di 
Biden 
a presenta un “maneho di 
henter gobierno” pa avansa 
biotecnologia y biomanu- 
factura cu ta importante pa 
salud, cambio climatico, en- 
ergia, seguridad di cuminda, 
agricultura y resiliencia di ca- 
dena di suministro. Un meta 
declara ta pa mantene e lider- 
azgo tecnologico y competi- 
tividad economico di Merca. 


Gobierno Chines tin plan 
pa desaroya un “forsa tecno- 
logico nacional strategico” 
den biotecnologia, cual lo tin 
e tarea pa haci avance y yuda 
China logra “independencia 
tecnologico”, principalmente 
for di Merca. 


“Tanto 
gobierno 
Chines 
como e Mericanonan a iden- 
tifica biotecnologia como un 
area importante pa inversion, 
un sector cu ta presenta un 
oportunidad pa crece nan 


economia,” segun Tom Bol- 
lyky, presidente di Bloom- 
berg den salud global den 
Conseho riba Relacion Exte- 
rior. El a bisa cu cualkier me- 
dida restrictivo di Merca lo ta 
personalisa pa adresa preo- 
cupacion militar y preocupa- 
cion tocante seguridad di data 
genomico. 
“Naturalmente ta bay tin 
competencia, pero loke ta un 
reto den biotecnologia ta cu 
nos ta papiando di salud hu- 
mano,” Bollyky a bisa. 


Ray Yip, fundador di oficina 
di Centro di Control y Pre- 
vencion di Malesa (CDC) 
di Merca na China, tambe ta 
preocupa cu e rivalidad ta bay 
slow avance medico. 
E beneficio di bin cu miho 
diagnostico y miho terapia ta 
riba cualkier pais individual, 
Yip a bisa, “y no ta bay opaca 
e capacidad of prestigio di e 
otro pais.” 


Loke ta preocupa Anna Pug- 
lisi, un senior fellow na Cen- 
tro pa Seguridad y Tecnologia 
Emergente di Universidad 
di Georgetown, ta e falta di 
transparencia di Beijing y su 
practicanan inhusto di mer- 
cado. “Competencia ta un 
cos. Competencia inhusto ta 
otro cos,” el a bisa. 


Puglisi a describi BGI, un 
compania Chines di biotec- 
nologia identifica den e legis- 
lacion di Congreso y esun di 
Senado como un “campeon 
nacional” cu ta subsidia y ta 
ricibi trato di preferencia di 
estado den un sistema cu ta 
“bruha publico y priva como 
tambe civil y militar.” 
“E sistema aki ta crea distor- 
cionnan den mercado y ta 
mina e normanan global di 
ciencia door di usa investi- 


gadornan y entidadnan aca- 
demico y comercial pa im- 
pulsa e metanan di e estado,” 
Puglisi a bisa. 


BGI, cu a insisti riba su es- 
tado como compania priva, 
ta ofrece kit di test genetico 
y un test prenatal popular pa 
detecta sindroma di Down y 
otro condicionnan. Legisla- 
dornan Mericano ta bisa cu 
nan ta preocupa cu data asina 
por resulta den man di gobi- 
erno Chines. 


Departamento di Defensa a 
lista BGI como un compania 
militar Chines, y Departa- 
mento di Comercio a pon’e 
riba lista preto a base di dere- 
chonan humano, citando un 
riesgo cu tecnologia di BGI 
por a contribui na vigilan- 
cia. BGI ta rechasa e acusa- 
cionnan. 


Den expresa su preocupa- 
cion tocante BGI, Comision 
di Seguridad Nacional riba 
Biotecnologia Emergente ta 
bisa cu e compania ta rekeri 
pa comparti data cu gobi- 
erno Chines, tin asociacion 
cu ehercito Chines, y a ricibi 
fondo y sosten estatal consid- 
erable di China. 
Subsidionan estatal a permiti 
BGI ofrece servicio di se- 
cuencia genomico na un prijs 
altamente competitivo cu ta 
atractivo pa investigadornan 
Mericano, segun e comision. 
E data genomico, unabes den 
man di gobierno Chines, “ta 
representa un activo strategi- 
co cu tin implicacion pa pri- 
vacidad, seguridad, economia 
y etica,” a bisa. 


No a logra tuma contacto cu 
BGI pa duna comentario. 


Tambe nombra den e legis- 
lacion ta WuXi AppTec, un 
compania farmaceutico y di 
aparato medico Chines. E 
legislacion ta bisa cu e com- 
pania ta presenta un menasa 
pa seguridad nacional pa mo- 
tibo di su lasonan cu ehercito 
Chines y su participacion den 
un plan Chines pa desaroya 
tecnologia pa uso civil y mili- 
tar. 
WuXi AppTec a bisa den un 
declaracion cu ta cumpli cu 
ley na e paisnan unda ta op- 
era y no ta presenta un riesgo 
pa seguridad di ningun pais. 
“De hecho, nos ta sirbi como 
un contribuidor valioso den 
industria farmaceutico y di 
ciencia di bida rond mundo,” 
e compania a bisa den un de- 
claracion. 

Administracion di Biden lo provee 1.5 biyon dollar na GlobalFoundries 
pa crea chip di computer na New York y Vermont 


(AP) - E administracion 
di Biden a bisa dialuna 
cu e gobierno tin inten- 
cion di provee 1.5 biyon 
dollar na e compania di 
chip di computer Global- 
Foundries pa expande su 
produccion domestico na 
New York y Vermont. 


E anuncio ta e tercer pre- 
mio cu tin sosten financiero 
directo pa un compania di 
semiconductor bao e 2022 
CHIPS and Science Act. E 
ley aki ta permiti e gobierno 
inverti mas di 52 biyon dol- 
lar den revitalisa e fabricacion 
di chip di computer na Merca 
ademas di avansa investiga- 
cion y desaroyo. “E chipnan 
cu GlobalFoundries lo crea 
den e facilidadnan nobo aki ta 
esencial,” Secretario di Com- 
ercio Gina Raimondo a bisa 
den un yamada cu report- 
eronan. “Nan ta duna poder 
na ekiponan militar sofistica, 
vehiculonan electrico, entre 
otro. Nan ta sigura cu smart- 
phone tin e funcionnan mas 
recien y ta facilita conexion di 
internet mas lihe pa Merican- 
onan.” 


Ademas di fondo directo, 
gobierno tambe lo provee 
prestamo cu balor di te hasta 
1.6 biyon dollar cu un com- 
binacion total di inversion 
publico y priva cu ta igual na 
mas o menos 12.5 biyon dol- 
lar. 


GlobalFoundries tin e inten- 
cion di usa e fondo pa yuda 
paga pa e construccion di un 
fabrica di chip avansa nobo 
na Malta, New york, pa au- 
menta produccion di su plan- 
ta existente na Malta como 
parti di e acuerdo strategico 


cu General Motors y revitali- 
sa cu e su planta na Burling- 
ton, Vermont. 


E proyecto ta premira di 
crea 1,500 trabao di fabrica y 
9,000 trabao di construccion 
durante e proximo decada. 


Como parti di e termino 
di e trato, 10 miyon lo keda 
dedica na train empleadonan 
y GlobalFoundries lo extende 
su subsidio di 1,000 dollar pa 
cuido di mucha y deposi- 
tonan di sosten pa cuido di 
mucha na e empleadonan di 
construccion. 


Cu un eleccion grandi e aña 
aki cu ta pone control riba e 
Cas Blanco y Congreso riba 
e mesa, e salud di e economia 
Mericano ta un preocupacion 
serio. Legisladornan Repub- 
licano a enfatisa cu inflacion 
a yega su punto mas halto 
den aña 2022 y esaki a causa 
dano na e poder di compra di 
famianan, un punto di pre- 
sion inmediato cu a causa 
daño na President Joe Biden 
su aprobacion. Sinembargo 
e Democratanan a enfatisa 
nan esfuersonan pa alivia in- 
flacion y nan inversionnan di 
termino largo cu segun nan 
lo motiva crecemento, ade- 
mas di e inversionnan den 
produccion di chip y infra- 
structura. 


Algun actor di videogame ta lagando AI crea un clone di nan bos pero 
nan no kier pa esaki reemplasa nan 


(AP) - Si bo ta pleitando 
contra un personahe den 
un videogame cu tin un 
accento of bo ta pidien- 
do un personahe crea un 
spada pa bo, posiblemente 
bo por ta tendiendo e bos 
di un actor, manera por 
ehempel Andy Magee. 


Pero, esaki no ta exactamente 
e actor su bos. E ta un clone 
sintetico genera pa inteligen- 
cia artificial. Mientras mundo 
di videogame ta keda expande 
mas, algun studio ta experi- 
mentando cu hermentnan di 
AI pa duna un bos na un can- 
tidad potencialmente ilimita 
di caracternan y combersa- 
cionnan. Tambe esaki ta spaar 
tempo y placa riba e graba- 
cionnan cu desaroyadornan 
di wega ta usa pa test escena- 
nan y guionnan. 


E respuesta for di actornan 
profesional ta mescla. Algun 
tin miedo cu e bosnan di AI 
por reemplasa tur di nan, cu 
excepcion di e actornan mas 
famoso si e studionan gran- 
di haci nan kier. Otronan 
manera Magee, ta dispuesto 
na duna esaki un chens si nan 


ser compensa hustamente 
y si nan bos no ser mal usa. 
“Mi no a anticipa cu bosnan 
di AI lo ta mi ingreso na e in- 
dustria, sinembargo mi a ser 
ofreci un pago pa trabao cu 
mi bos y mi ta gradici pa cu- 
alkier experiencia cu mi por a 
haya na e momentonan ey,” 
Magee a bisa. 


Awo e ta specialisa den duna 
un bos na un rango amplio y 
diverso di caracternan for di 
British Isles, cual a bira loke 
e ta considera un show pa fi- 
estanan cu a converti den un 
carera exitoso. 
Clonnan di bos di AI no tin 
e miho reputacion, parcial- 
mente pa motibo cu nan ta 
ser mal usa pa crea deepfake 
convincente di hende real, 
for di President Mericano Joe 
Biden te na e difunto Antho- 
ny Bourdain, bisando cosnan 
cu nunca nan a bisa. Algun 
intento den comienso di de- 
saroyadornan independiente 
pa agrega esaki na videogame 
tambe a ser ricibi cu tiki elo- 
gio, tanto pa gamernan como 
actornan, kendenan no tur a 
consenti pa nan bos ser usa di 
e manera aki. 


Mayoria studio te ainda no ta 
haci uso di bosnan AI na un 
manera obvio y te ainda ne- 
gociacionnan ta andando riba 
con pa usa nan cu e sindicato 
di actornan di Hollywood, 
cual tambe ta representa e 
personanan cu ta traha den 
videogame. Preocupacionnan 
tocante con e estudionan di 
pelicula lo usa AI a yuda mo- 
tiva manifestacionnan pero 
ora ta trata du studionan di 
wega, e sindicato ta demost- 
rando señal cu un trato ta po- 
sibel. 


SAG-AFTRA ya caba a haci 
un trato cu un compania di 
bos di AI, Replica Studios, 
anuncia luna pasa e show 
CES na Las Vegas. E acuerdo, 
cual president di SAG-AF- 
TRA Fran Drescher a descri- 
bi como “un ehempel di AI 
haci corectamente” ta permiti 
studionan grandi traha cu ac- 
tornan parti di e sindicato pa 
crea y licencia un replica digi- 
tal di nan bos. E terminonan 
tambe ta permiti nan tuma e 
opcion di no duna permiso 
pa nan bos ser usa perpetu- 
amente. 

Napoli ta despedi di entrenador Mazzari y ta recluta Calzona 2 dia 
prome cu enfrenta Barcelona 


(AP)—Ainda 
cayendo 
atras den Serie A, campe- 
on defensor Napoli a haci 
su segunda cambio d en- 
trenador den e temporada 
2 dia prome cu enfrenta 
Barcelona den e Liga di 
Campeonnan. 


Napoli a despedi di Walter 
Mazzarri despues di training 
ayera y a punta entrenador di 
Slovakia Francesco Calzona, 
ken tabata e ex-assistent cu e 
ekipo di Serie A pero nunca 
no a maneha riba nivel di 
club. 


Mazzarri a reemplasa Rudi 
Garcia solamente den no- 
vember y Napoli, cual ta 
saliendo como un di e pio 
campeonnan defensor den e 
historia di liga Italiano, a bira 
e prome ekipo di Serie A pa 
cambia entrenador dos biaha 
den temporada despues di 
gana e liga. 


“Mazzarri ta amigo di famia 
y semper ta doloroso pa des- 


pedi di un amigo,” presidente 
di Napoli, Aurelio De Lau- 
rentiis, a bisa. “Mi a gradici’e 
pa su preparacion pa bin yuda 
nos den un momento dificil.” 


Calzona di 55 aña a haya un 
contract te cu e fin di tempo- 
rada y lo ta permiti pa con- 
tinua su debernan como en- 
trenador di Slovakia turesten, 
ya cu el a yuda e ekipo cuali- 


fica pa e Campeonatonan Eu- 
ropeo binidero. 


Calzona tabata entrenador 
assistent pa Maurizio Sarri na 
Napoli for di 2015-18, ora e 
ekipo a ser gaba pa su estilo 
di hunga a pesar di no gana 
nada. Tambe e tabata parti di 
e personal di Luciano Spallet- 
ti prome cu el a retira na 2022 
pa su posicion cu Slovakia, su 


prome rol como entrenador 
principal. 


Napoli lo bay enfrenta Barce- 
lona diaranson den e ronda di 
16 di e Liga di Campeonnan. 
Mazzarri a reemplasa Garcia 
den november y a colecta 
solamente 15 punto den 12 
wega di Serie A—pio cu su 
predecesor. 


A despedi di Garcia despues 
di acumula 21 punto den 
12 wega y cu Napoli den e 
di cuatro luga den Serie A, 
10 punto tras di lider Inter 
Milan. E empate di diasabra 
contra Genoa a laga Napoli 
17 punto tras di Inter, den di 
nuebe luga y fuera di e luga- 
nan pa cualifica pa e campe- 
onatonan Europeo. 


Washington Nationals no ta na benta mas, 
segun doño principal Mark Lerner 


(AP)—E ekipo Washing- 
ton Nationals di Major 
League Baseball (MLB) 
no ta na benta mas, cual ta 
termina un buskeda pa un 
doño nobo despues cu e 
ekipo tabata riba mercado 
pa casi dos aña. 


Doño principal Mark Lerner 
a conta The Washington Post 
ayera durante e spring train- 
ing na West Palm Beach, 
Florida, cu su famia “a deter- 
mina cu nos no ta bay bende 
e ekipo.” Un vocero di Na- 
tionals a confirma e repor- 
tahe di Post. 


E famia Lerner, cual a bira 
doño di e ekipo desde cu el 
a cumpr’e for di e MLB na 
2006, a cuminsa explora un 
posibel benta na april 2022. 
Mark Lerner a asumi control 
for di su tata, Ted, na 2018, y 
Ted Lerner a muri na februari 
2023 na edad di 97 aña. 


E famia kedando cu e ekipo 
ta bin algun siman despues 
cu empresario David Ruben- 
stein a yega na un acuerdo pa 
cumpra e Baltimore Orioles 
pa 1.725 biyon dollar. E benta 
aki mester haya voto di propi- 


etario MLB y mester haya un 
aprobacion di 75%. 


Como parti di e trato pa move 
e Montreol Expos pa Wash- 
ington na 2005, e Orioles ta 
doño di e derechonan di tele- 
vision local di e Nationals— 
un problema cu ainda ta bao 
proceso den corte. E Nation- 
als a caba na ultimo luga den 
e NL East den cada cuatro 
temporada cu a pasa desde 
cu el a gana e World Series na 
2019, e prome campeonato di 
e organisacion. 


Weganan Interinsular 2024 ta tuma luga 
na Aruba di 29 di februari pa 3 di maart 
proximo 


Durante conferencia di 
prensa, 
Minister 
Endy 
Croes a elabora riba We- 
ganan Interinsular 2024 
cu ta inicia fin di luna 
aki na Aruba. Weganan 
Interinsular ta e compe- 
tencianan deportivo esco- 
lar entre e islanan Aruba, 
Boneiro y Curaçao. Na 
2022, Minister Endy Croes 
hunto cu Minister di Ense- 
ñansa, Ciencia, Cultura 


y Deporte di Curaçao Sr. 
Sithree van Heydoorn y 
diputado di Infrastructu- 
ra y Deporte di Boneiro e 
tempo ey, Sr. James Kroon, 
a firma un acuerdo pa 
reinicia Weganan Interin- 
sular despues di shete aña. 
Na 2023 Weganan Interin- 
sular a reinicia bek cu seis 
disciplina y e competencia 
tabata exitoso. E aña aki pa di 
dos aña consecutivo Weganan 


Interinsular ta tuma luga y a 
aumenta di 6 pa 9 disciplina. 
Weganan Interinsular ta inicia 
na Aruba di 29 di februari pa 
3 di maart den e disciplina di 
trefbal di mucha muhe, dam 
y ahedres. Despues di esaki, 
Weganan Interinsular lo con- 
tinua na Boneiro di 14 pa 17 
di maart, unda cu e mucha- 
y hobennan lo participa den 
e disciplina di basketball di 
mucha 
homber, 
aquatlon 


y futbol di mucha muhe. 
E clausura lo tuma luga na 
Curaçao di 11 pa 14 di april, 
unda cu e scolnan lo participa 
den e disciplina di basketball, 


y atletismo y volleyball. Na 
luna di december ultimo, a 
lansa e logo nobo di Weganan 
Interinsular (WI) y e logo ta 
hopi popular na e islanan. 

E estudio di Sport and Event Management di University of South 
Carolina ta inicia e prome siman di maart 


Manera ta conoci, den 
luna 
di 
november 
di 
aña 2023, Minister Endy 
Croes a firma un acuerdo 
cu University of South 
Carolina pa brinda dies 
persona di Aruba e opor- 
tunidad di sigui un estu- 
dio di Sport and Event 
Management riba nivel di 
Master. E personanan cu 
completa e estudio aki lo 
ricibi un certificado y lo 
por yuda e federacionnan 
deportivo organisa dife- 
rente proyecto di turismo 
deportivo (sport tourism) 


aki na Aruba. 
Un team di tres persona lo 
forma parti di e organisacion 
y lo yuda cu, entre otro, e 
peticion pa organisa evento, 
logistica, maneho di evento, 
skirbi rapport di evaluacion y 
relato financiero na final di e 
evento. E tabata un deseo y vi- 
sion di Minister Endy Croes 
ta pa organisa un estudio riba 
nivel di Master di Sport and 
Event Management pa asina 
brinda comunidad e opor- 
tunidad pa organisa evento 
deportivo riba un nivel y 
standard internacional, cu e 


intencion pa esaki por contri- 
bui den futuro na e vision di 
turismo deportivo. 
Minister Endy Croes a indica 


cu den e vision di turismo 
deportivo (sport tourism) 
ATA, AHATA, Lotto pa De- 
porte y Gobierno di Aruba a 


aloca fondo pa eventonan in- 
ternacional deportivo. Min- 
ster Endy Croes a indica cu 
e ta desea di cuminsa cu dos 
evento deportivo interna- 
cional pa aña. E estudio di 
Sport and Event Manage- 
ment ta inicia e prome siman 
di maart 2024 y lo ta parti den 
diferente seccion durante un 
periodo di seis luna. Cu e 
proyecto aki, e Ministerio di 
Deporte ta spera cu esaki lo 
brinda oportunidad pa siña 
lidera y organisa eventonan 
deportivo riba nivel interna- 
cional. 


Femke Bol ta kibra su 
mesun record mundial na 
Apeldoorn 


( N LT i m e s ) — A t l e t a 
Femke Bol a kibra un re- 
cord mundial nobo pa e 
careda di 400 meter na e 
National Indoor Cham- 
pionships na Apeldoorn. 
E atleta di 23 aña a stop e 
holoshi na 49.24 despues 
di dos ronda riba e pista di 
e stadion. E tempo tabata 
dos centisimo bao di e 
49.26 cual el a core un aña 
pasa na e National Indoor 
Championships na Apel- 
doorn y cu cual el a kibra e 
record di 41 aña di Jarmila 
Kratochvilova di Repub- 
lica Checa. 


Bol a gana e titulo nacional 
den e 400 meter paden pa e 
di cinco biaha cu su tempo 
record. Lieke Klaver a caba 
segundo, manera aña pasa. 
El a mehora su record cu un 
tempo di 50.10. Bol a dem- 
ostra su bon forma dos biaha 
caba e temporada aki cu tem- 
ponan tremendo. El a habri e 
temporada den Metz na co- 
mienso di februari cu 49.69; 
un siman despues na Liévin, 
el a para riba 49.63. Te awo, e 
ta e unico atleta na mundo pa 


a core e 400 meter paden den 
bao di 50 seconde e aña aki. 


E careda di 400 meter paden 
no ta e evento principal pa 
Bol pero e ta un distancia 
importante. El a gana e velo- 
cidad cu e mester den e tem- 
porada paden pa su evento fa- 
borito, e saltonan di 400 me- 
ter. El a gana e titulo mundial 
den e evento ey na Budapest 
aña pasa, y e kier bay pa oro 
na e Weganan Olimpico Paris 
otro aña. 


Su record mundial na Apel- 
doorn ta e preludio na sigura- 
mente mas exito e temporada 
aki. Bol a pone su enfoke riba 
e titulo mundial paden den 
e 400 meter na e campeona- 
tonan mundial na Glasgow 
na comienso di maart. E falta 
e titulo aki ainda den su lista 
di honornan. El a haya un 
medaya plata caba dos aña 
pasa na Belgrade. E victoria 
mes a bay pa top atleta Shau- 
nae Miller-Uibo di Bahamas. 


Potret cortesia di Iris van der 
Broek pa ANP. 


Morata y Paulista agrega na Atletico 
Madrid pa wega di Liga di Campeonnan na 
Inter Milan 


(AP)—Delantero Álvaro 
Morata y defensa Gabriel 
Paulista a ser inclui den 
e ekipo di Atletico Ma- 
drid pa e wega di Liga di 
Campeonnan contra Inter 
Milan despues di recupera 
for di heridanan. 


Nan a ser nombra ayera, un 
dia prome cu e wega na Italia 
den e prome etapa di e ronda 
di 16. Morata tabata recupe- 
rando for di un herida na su 
rudia cu a prohibi’e hunga 
diasabra den e derota di 5-0 


di Las Palmas den La Liga. 
Paulista tabatin problema cu 
abdomen y tambe no a hunga 
den wega aki. 


Ainda no disponibel pa en- 
trenador Diego Simeone pa 
via di heridanan tabata cen- 
trocampista Thomas Lemar 
y defensa César Azpilicueta. 
Simeone y entrenador di In- 
ter Simone Inzaghi tabata 
compañero di otro ora Inter 
a gana e EUFA Cup na aña 
1998. 


“E lo ta un gran placer pa 
mira Diego Simeone mayan 
atrobe como un oponente” 
Inzaghi a bisa ayera. “E tabata 
un tremendo compañero, 
y mi semper tabata sa cu e 
lo ta un tremendo entrena- 
dor. Nos semper a keda den 
comunicacion.” Simeone a 
yama Inter “un di e cuatro 
of cinco ekipo mas miho den 
Europa” e tempo ey. 


E wega di regreso contra Inter 
lo tuma luga dia 13 di maart. 

Resultado Sorteo 
februari20 


Cadena Alexander Lottery ta presenta resultado di weganan di suerte 


merdia 




2930 


X2 


6459 


Sorteo # 4186 


Sorteo # 1060 


Piscis 


FP 


457 


Sorteo # 4186 


Sorteo # 2242 


2530 


9954 


Sorteo # 4186 


X2 


0531 
4621 


Letter 


0 
0 
0 


0 


0 
33 


143 


0 
0 
0 
0 
0 



8 



01-20-23-26-29 


5048 


Joker 


0027 
450.000,- 


x Jackpot 
x Match 4+ 


Proximo Jackpot 


X2 


926 


x Jackpot 


Sorteo # 8174 
Sorteo # 


Sorteo # 1923 


7026 


9082 


Sorteo # 7218 


x Jackpot 


x Match 4 
x Afl. 12,00 


X2 


3737 


Sorteo # 5977 


Sorteo # 907 


x Afl. 500,00 


x Afl.15,00 
x Afl 50.00 


Libra 


Mega Ball 


Proximo Jackpot 


550.000,- 


x match 4 


Sorteo # 


Sorteo # 6392 


Sorteo # 


x Afl 8,00 


x Match 4 
3424 


X3 


Proximo Jackpot 


81.000,- 


Afl. 775.000,- 


anochi 


diario 
Korsou 
super4 
flamingo 


9486 
5365 
5547 
0732 
3265 
9663 
super5 
3985 
5557 
4785 
- 
3645 


Fundacion Lead By Design y CEDE Aruba ta start programa di bario 
LEAD BY DESIGN 


Cu un enfoke holistico 
pa yuda hobennan desa- 
roya den ciudadanonan 
integral capaz di prospera 
den cada area di nan bida, 
Fundacion Lead by De- 
sign den colaboracion cu 
CEDE Aruba ta organisa 
un programa den bario 
titula, “Lead by Design” - 
Lidera por medio di Dis- 
eño. 


Vision y mision di fundacion 
Lead By Design 


Fundacion Lead By De- 
sign—Funda pa Sra. Sharleen 
Tromp, Entrenado Certifica 
di Gallup Strengths, Docen- 
te, Entrenado di Personalidad 
y Desaroyo di Talento — su 
vision ta pa co-crea y sostene 


un cultura di bienestar pa 
transforma nacionnan. Cu 
mision pa educa y lanta na- 
cionnan, rednan y barionan 
pa florece, y posiciona otro- 
nan, pa transformacion y im- 
pacto social. 


Den colaboracion cu dife- 
rente coach, e tayernan holis- 
tico lo provee oportunidad- 
nan valioso unda hobennan 
por siña, practica y integra 
principionan valioso den nan 
bida. E tayernan aki por cu- 
bri un variedad di topico cu 
ta eleva bienestar, desaroyo 
propio y interconexion. 


Riba tereno social lo bay 
duna tayernan cu lo enfoca 
riba desaroyo di inteligencia 
emocional, nivel di comuni- 


cacion, y habilidad interper- 
sonal pa tin relacionnan sano. 
Riba tereno di salud lo cubri 
nivel di consumo, pa hiba un 
estilo di bida unda e consu- 
mo ta saludabel, como tambe 
practicanan di bienestar gen- 
eral cu ta sostene salud fisico. 
Bienestar financiero, con pa 
maneha bo finanzas, presu- 
puesta bo maneho pa alcansa 
prosperidad. Tambe lo cubri 
e topico di carera/proposito 
unda lo provee recursonan pa 
tuma decisionnan basa riba 
informacion concreto, alinea 
cu nan carera/proposito. Riba 
tereno Empresarial, lo encu- 
rasha un mentalidad di em- 
presario, sosteniendo hoben- 
nan cu ta interesa habri nan 
propio empresa, y por ultimo 
comunidad, pa encurasha 


nan involucra den actividad y 
eventonan comunitario. 


Detaye programa Lead By 
Design 


E programa Lead By Design 
lo cuminsa core den barionan 
di Piedra Plat, Santa Cruz y 
Noord, entrante e siman di 4 
di maart 2024 y ta consisti di 
14 sesion. E lo ta pa hoben- 
nan entre edad di 16 pa 18 
aña di edad. Participacion ta 
gratis, danki na CEDE Aruba 
y e Centro di Barionan cu ta 
sponsor pa sostene e gastonan 
envolvi. Por solamente tuma 
un maximo di 20 hoben. Pa 
cu esaki lo bay tin anochi in- 
formativo pa tur tres bario 


unda e hobennan por haya 
informacion y registra. 


Anochi di informacion 


Pa bario di Piedra Plat esaki 
lo ta dia 19 di februari 2024, 
orario lo ta 5:30 pm na Fun- 
dacion Centro Famia Piedra 
Plat. Pa bario di Santa Cruz, 
dia 21 di februari 2024, orario 
lo ta 6:00 pm na Centro di 
Bario Santa Cruz. Y pa bario 
di Noord, dia 22 di februari 
2024, orario lo ta 6:00 pm na 
Centro di Noord. 


Pa mas informacion por sem- 
per tuma contact via +297 
733 0377. 

TIN MESTER 
Sing Fung NV 
Tanki Leendert 7 
Tin mester slager 
Interesado por pasa 
personalmente 


TIN MESTER 
Sing Fung NV 
Tanki Leendert 7 
Tin mester slager helper 
Interesado por pasa 
personalmente 


_________________________________217391 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Trupiaal 
Tel. 583 8560 


San Nicolas: 
San Lucas 
Tel. 584 5119 


Un biaha mas lo celebra Dia Internacional 
di Hende Muhe den grandi 


Dia 8 di maart proximo, ta 
Dia Internacional di Hende 
Muhe. Un dia importante, 
un dia cu internacional- 
mente Nacionnan Uni a 
decreta como dia di hende 
muhe, pa para keto na e 
posicion di hende muhe 
rond mundo. 


Prome Minister Evelyn Wever- 
Croes a expresa cu ainda por 
sinti e diferencia den hende 
homber y hende muhe, y ainda 
tin paisnan cu tin diferencia den 
derecho pa hende homber y 
hende muhe. Esaki sigur por a 
wordo nota mas ainda durante e 
pandemia, na unda por a nota, 
cu ta e hende muhenan mas 
tanto a sacrifica pa keda cas ora e 
muchanan no tabata tin scol, of 
nan mester a cambia di trabou, 
y/of traha menos ora. 
Prome Minister a splica cu na 
Aruba tin hopi hende muhe cu 
a progresa, y por nota tambe, cu 
hopi posicion clave ta wordo 
ocupa pa un ser femenino. A 
pesar di esaki, aunke no tanto 
visibel, ainda tin diferencia en- 
tre e ser femenino y masculino, 
specialmente na salario y trato. 
Tambe, por nota e diferencia 
den posicionnan di liderazgo di 
pais Aruba, na unda cu den un 
total di 8 minister, tin dos cu ta 
femenino (25%), y den Parla- 
mento, di 21 Parlamentario, tin 
8 hende muhe (38%). E porcen- 
tahenan abou aki, sigur tin un 
efecto riba decisionnan, na unda 
ta importante pa tuma na cuen- 
ta e necesidad y deseonan di 
hende muhe, cu mester wordo 
tuma. Si Aruba ta desea pa tene 
na cuenta e deseonan di hende 
muhe ora di tuma decision, ta 
importante pa hende muhe ta 
na mesa como parti di e esnan 
cu ta tuma e decisionnan. 
“P’esey ta importante pa riba 
Dia Internacional di Hende 
Muhe, para keto un rato y wak 
con hopi e ser femenino a pro- 
gresa, pero tambe con hopi falta 
pa por logra tur loke mester 
logra”, Prome Minister a ex- 
presa. 


Prome Minister a indica, cu pa 
logra haya hende muhe yega na 
mesa di decision, lo mester in- 
verti, pa asina yega na un pun- 
to, cu ora un hende muhe den 
posicion clave retira, ya caba tin 
un fila di hende muhe, cla pa 
asumi e posicion. Esaki sigur 
ta importante pa mundo por ta 
mas exitoso, y pa tin un desar- 


oyo duradero. Cu esaki, mundo 
lo por sigura cu awor y den fu- 
turo, e bos di hende muhe lo 
sigui wordo scucha. 
E aña aki, un biaha mas nos ta 
extende un invitacion na tur e 
sernan femenino pa hunto nos 
celebra Dia Internacional di 
Hende Muhe. E evento aki lo 
ta dia 8 di Maart, di 8 am - 12 
pm, y entrada lo ta gratis. Pa tur 
esnan interesa, lo mester registra 
y e link di registracion lo wordo 
publica durante e siman benide- 
ro. Por cuminsa reserva e fecha, 
pa asisti na un mainta yena cu 
celebracion di nos como hende 


muhe. Un mainta di analisis 
y reflexion di unda nos ta para 
awe, y unda nos kier yega. 
E tema di e aña aki ta Inspira 
Inclusion di Hende Muhe. Nos 
ta haciendo un encuesta, di con 
hopi e hende muhe ta sinti su 
mes inclui aworaki, pa asina wak 
di e perspectiva di hende muhe 
y homber, kico mas mester 
wordo haci. E resultadonan lo 
wordo comparti durante e con- 
ferencia. Cu e informacion aki, 
nos lo celebra, refleha, y prepara 
kico mester wordo haci aki na 
Aruba”, Prome Minister a ex- 
presa 


Pronostico di tempo 


Un alerta pa biento duro 
ta keda na vigor te diamars 
mainta 6’or. Un aviso pa 
boto chikito pa lama habri y 
specialmente areanan cerca 
di costa oost te noordwest 
lo keda na vigor te diamars 
atardi 6’or. 


Tempo: 
Awe tardi y awe nochi: 
parcialmente nubla y seco 
Den marduga y mañan: 
parcialmente 
nubla 
y 
generalmente seco 


Temperatura 
maximo 
32 
grado Celsius 
Temperatura 
minimo 
26 
grado Celsius 
Indice di calor (heat index) 
den y rond di oranan di 
merdia: 33 pa 38 grado 
Celsius 
UV index: 8 


Bahada di solo : 6:47 pm 
Subida di solo : 7:00 am. 


Biento: 
Modera for di direccion oost 
te noordoost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo) 


Situacion 
general 
di 
tempo pa proximo 24 ora: 
Durante proximo 24 ora e 
diferencianan di presion di 
aire den Caribe lo bira menos 
y cu esaki tambe e biento lo 
baha poco. Di otro un banda 
por bisa cu un atmosfera seco 
y stabiel ta stroba desaroyo 
di nubianan cu por produci 
awasero. Sinembargo, den 
proximo dianan lo bay tin un 
aumento leve di humedad 
den nivelnan mas abou di 
atmosfera y esaki lo haci e 
chensnan pa awasero un 
poco mas miho. 


Condicionnan 
maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest di costa: modera 
te localmente poco bruto cu 
olanan di 5 pa 7 pia. 

Lagrima y flor por seca, su recuerdonan y tur 
loke 
E la haci pa nos lo keda graba pa semper 
den nos mente y curason. 
“Cerca Dios mi alma ta na paz 
di dje mi salbacion ta bini” 
Salmo 62:1 


Cu profundo tristesa den nos curason, pero 
agradecido na Señor 
pa tur locual e la haci y significa pa nos, 
nos ta anuncia cu a bay sosega den brasa di 
Señor, 
nos mama, ruman y tanta stima: 


Sra. Vda. Anna Maria Croes – Croes 
Mihor conoci como “ Ina ” 
21 -11 - 1935 - 17 – 02 – 2024 
Viuda di Sr. Juan Octaviano “ Bito ” Croes 


Acto di entiero lo wordo anuncia despues 


“Dios a mira cu e tawata cansa ora no tawata 
tin cura mas ela pone su brasanan rond di 
dje y bisa serca mi dune sosiego. 
“bow di alanan di Dios mi ta sigur” 
Salmo 91 
Cu honda pena y conforme cu boluntad di 
Dios, nos ta anuncia fayecimento di: 


Antonio Neyrot Croes 
Mihor conoci como “Robby” 
*10-04-1945 - †14-02-2024 


Na nomber di su: 
Casa: Maria M. Croes-Tromp 
Yiu: Patrick Croes y Anushka Werleman 
Nietonan stima: Jean-Paul y Anray Croes 
†Darius Werleman 
Mayornan: †Bernardus y Johanita Croes-Webb 
Rumannan: 
†Manolo “Rey” Croes 
†Mauricio Croes & †Rosa Croes-v/d Linden y famia 
†Damasa Croes & Alexander Croes y famia 
†Catarina Croes 
Maximina Croes 
†Jacobo “Coby” Croes y famia 
†Jacinto “Chinto” Croes y famia 
+Pedro “Buchi” Croes 
Vda. Tecla Croes 
Vda. Sita Croes & †Lorenzo Croes y famia 
Swa: Cornelis y Elba Tromp y famia 
Cuñanan: 
†Siblina “Ina” Tromp y famia 
Andrea Tromp y famia 
†Merita Tromp y famia 
Jeanette Tromp 
†Emelinda Tromp y famia 
Estrellita y Trevor Rolle – Tromp y famia 
Evelinda & Rudy Tromp y famia 
†Anushka Tromp y famia 
Sobrino y sobrinanan, primo y primanan, bisiñanan 
y conocirnan 
Demas famia: Croes, Tromp, Webb,Werleman, 
Yarzagaray, Solognier, Maduro, Winterdal, Rasmijn, 
Kransen, Hernandez, Boekhoudt, Geerman, van der 
Biezen, Carrasquerro, Quandus, Quandt, v/d Linden, 
Rolle. 


Nos disculpa si den nos tristesa nos por a lubida algun 
famia of conocir. 


Ta invita pa acto di condolencia y entiero cual lo tuma 
lugar na Aurora Funeral Home diamars 20 februari 
2024 di 2’or pa 4’or di atardi. Despues lo sali pa 
Santana Central Sabana Basora. 


Nos ta lamenta cu despues di entiero nos no por ricibi 
bishita di condolencia na cas 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 


Mariela Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu inmenso tristesa na nos curason nos ta anuncia 
fayecimento di nos tata, welo, ruman, omo y 
padrino stima: 


PEDRO FLORENCIO DABIAN 
Cariñosamente yama: “Chuf di Rooi, 
Rufo of Opa Poef” 
*07 November 1943 - †15 februari 
2024 


Na nomber di su mayornan: 
†Carlino Dabian y †Maxima Dabian-Albertsz. 


Yiunan: 
Ghislaine Dabian 
Daymond Dabian y Lilly Dirksz 
Julisa Dabian 
Angel Uriel Mathilda 


Nieto y nietanan: 
Kylen Dabian 
Jélixie Bislip 
Dyron Dabian 
Jesszady Dabian 
Arziany Tromp 
Cheydeah Ignatia 


Rumannan: 
†Pedro Willems y Maria Willems-de Cuba y yiu. 
†Elma Dabian. 
†Theodoro ‘Dotty’ Dabian, †Emma Croes, yiunan y famia. 
Abelino ‘Belin’ y Sira Dabian-Lampe, yiunan y famia. 
Margarita ‘Sonia’ Geerman-Dabian y †Cristobal Geerman. 
Lucindo ‘Lu’ Dabian y Carmen Dabian-Willems, yiunan y 
famia. 
†Angelia Emiliana ‘Lita’ Dabian. 
†Greta Dabian. 


Subrino y subrinanan, primo y primanan, ihanan, amigo y 
amiganan, comer y compernan. 


Un danki enorme ta bay na ayudante Mari Ojeda Borges y 
Cas di Cuido Fundacion Paraiso pa a cuid’e. 


Su ex-coleganan di Departamento di Labor, The Palm Tours, 
Colegio Arubano, ex-team di futbol Atlantico, ex-team di 
domino Noord Stars, bisiña y conocirnan. 


Demas famia: Dabian, Albertsz, Mathilda, Bislip, Tromp, 
Ignatia, Dirksz, Willems, de Cuba, Croes, Lampe, Geerman, 
Faro, Dijkhoff, Kock, Infanzon, Baris, Vilchez, Luidens, 
Blonk, Zavala, Cardenas, Phillip. 


Nos ta invita pa asisti na e acto di entiero cual lo tuma lugar 
diabierna 23 februari 2024 na Misa Inmaculada Concepcion 
na Santa Cruz pa 2or di atardi. Despues lo sali pa Santana 
Catolico na Santa Cruz. 
Ocasion pa condolencia ta na Aurora Funeral Home diahuebs 
22 februari for di 7:00pm-9:00pm. 
Despensa nos si den nos tristesa nos por a lubida un familiar. 
Nos dicsulpa cu despues di entiero nos no ta ricibi bishita di 
condolencia na cas 

“Señor ta mi Wardador, mi’n tin falta di nada; 
Den kunuku di yerba berde, E ta pone mi 
sosega. 
E ta hiba mi na awa trankil, pa mi bolbe haña 
forsa. E ta guiami den caminda drechi fiel na 
su nomber.” Salmo 23 


Cu hopi tristeza na nos curason , pero conforme cu 
boluntad di Dios, nos ta anunsia fayesimento di: 


Rosa Maria Christiaans 
*24-01-1938-†17-02-2024 


Na nomber di su ruman: 
Damasa Giel Christiaans y famia 
Marianita Christiaans y famia 
Ika So Christiaans y famia 
Su bon bisiñanan : 
Laura ( Chichi ) Maduro 
Nacho Christiaans 
Claudia y Frenklyn Jansen 
Ro y Cariña Jansen 


Un danki special na Wit gele kruis pa nan bon 
servicio 


Ta invita pa e acto di entiero cual lo lugar ariba : 
Diaranson 21 Februari 2024 9:00am-11:00am na 
Olive Tree Funeral Care & Crematory na Piedra 
plat sigui pa Cremacion cu lo tuma lugar den seno 
familiar. 
Nos disculpa si den nos tristesa nos a lubida di 
menciona algún persona. 
Nos ta lamenta cu después di Despedida lo no ricibi 
bishita di condolencia na cas. 


Entrega di Registro di Personal 2023 y Manpower Planning 2024 


E Ordenansa Laboral 2013 
(Arbeidsverordening 
2013, 
AB 2013 no. 14 ta vigente 
desde 1 di april 2013. A base 
di articulo 28 y articulo 30 
di e Ordenansa Laboral 2013 
tur compania ta obliga di ta 
den pertenencia di un Lista 
Laboral (Arbeidslijst) y un 
Registro di Personal (Perso- 
neelsregister). 


E implementacion di articulo 
28 y articulo 30 di e Ordenan- 
sa Laboral 2013 ta regla den e 
Decreto Nacional Registronan 
di Ordenansa Laboral 2013. 
E modelo di e Lista Laboral y 
Registro di Personal ta wordo 
regla den e Decreto Nacional 
menciona anterior y ta obliga e 
dunador di trabou pa entrega e 
Registro di Personal na Director 
di Departamento di Labor & In- 
vestigacion (DAO). 
Den e formulario di e Registro 
di Personal 2023 (model 1A) 
ta indica e cantidad di personal 
registra den 2023. Den e formu- 
lario (consistiendo di dos parti) 
di e Manpower Planning 2024 
ta identifica e necesidad pa per- 


sonal pa e aña venidero (Mod- 
elo 1B) y e necesidad di personal 
pa cada proyecto specifico den 
2024 (Modelo 1C), manera ta 
wordo indica den Modelo 1B. 


Departamento di Labor y Inves- 
tigacion ta informa pa medio di 
e comunicado di prensa aki cu 
e periodo di entrega di Registro 
di Personal 2023 y Manpower 
Planning (necesidad pa per- 
sonal) 2024 pa tur empresa na 
Aruba lo ta di 15 februari 2024 
te cu 5 april 2024. 


Desde aña pasa DAO a introduci 
un metodo nobo di entrega di e 
documentonan aki cerca DAO. 
E metodo nobo aki ta encera 
pa companianan, a traves di un 
portal cu su mesun login, haya 
acceso na LABORA e database 
di DAO unda cu por entrega/ 
suministra e datos di e Registro 
di Personal y di e Manpower 
Planning. Aki e compania por 
haya acceso na nan datos na cu- 
alkier momento. Si bo ta desea 
pa participa den e metodo nobo 
aki por manda un email pa Sr. 
Simon Brete (simon.brete@ 


aruba.gov.aw). 


Registro di Personal 2023 y 
Manpower Planning 2024 


E unico forma cu por entrega 
e Registro di Personal ta den e 
forma digital. Desde 8 februari 
2024 por download e formu- 
lario digital (cual ta consisti di 2 
Excel-file) for di website www. 
daoaruba.com of www.gobi- 
erno.aw (Excelsheet template: 
DAO Personeelsregister 2023 y 
DAO Personeelsbehoefte 2024), 
of por haci un peticion via e- 
mail 
na 
aanvraagpr@gmail. 
com y DAO lo mail bo e dos 
Excelsheet. Nos ta pidi pa lesa e 
splicacion atentamente momen- 
to cu ta bay yena e Excelsheet. 
Tambe ta haci un peticion pa 
momento cu ta yena e informa- 
cion pa verifica cuidadosamente 
e detaye di e empleo pa asina 
sigura cu esaki ta coresponde cu 
bo administracion y e payslip. 
Unda y con por entrega e Regis- 
tro di Personal 2023-2024 


DAO ta haci un peticion pa hin- 
ca e datonan den e formulario 
digital, segun e modelo stipula 
pa ley, y pa manda nos esaki 
na e-mailadres arbeidsmarkta- 
ruba@gmail.com . Den caso cu 
bo compania tin un of mas su- 
cursal, DAO ta haci un peticion 
pa yena e Registro di Personal no 
solamente pa e oficina principal 
(hoofdvestiging) 
(p.e. 
KvK- 
nummer 5555.0) pero tambe pa 
cada sucursal (p.e. KvK-num- 
mer 5555.1, 5555.2 etc.). Ta pidi 
tambe pa indica cua trahadonan 
ta rouleer door di pone un strea 
(*) den kolom patras di e kolom 


“No.” ariba e formulario digital. 
DAO ta informa cu ta obligato- 
rio pa yena tur 3 modelo. Den 
caso cu no tin necesidad pa per- 
sonal of necesidad pa personal 
pa cada proyecto specifico pa 
2024, ta yena nihil ariba modelo 
1B y modelo 1C. 


DAO lo manda bo via e-mail un 
comprobante cu a ricibi e for- 
mulario di Registro di Personal 
2023-2024. Tene cuenta cu e 
comprobante di entrega no ta 
implica aprobacion di e Registro 
di Personal 2023- 2024. DAO lo 
duna durante aña 2024 aprobac- 
ion of desaprobacion di e Regis- 
tro di Personal 2023-2024. 


E ta obligatorio pa den e periodo 
di 15 februari 2024 te cu 5 april 
2024 pa entrega digitalmente 
e Registro di Personal 2023 y e 
Manpower Planning 2024. 


Companianan cu no ta cumpli 
cu entrega di e Registro di Per- 
sonal den e periodo menciona 
como tambe esnan cu no a en- 
trega esaki e aña anterior ta den 
incumplimento cu articulo 30 


di e Ordenansa Laboral 2013. 
DAO lo bay over na tuma accion 
contra esakinan. E compania lo 
por ricibi un sancion adminis- 
trativo di Afl. 


5.000,- pa no cumpli cu e ob- 
ligacion di entrega di e Registro 
di Personal. Tene bon na cuenta 
cu den caso cu un Registro di 
Personal no ta corectamente 
yena, ta considera esaki tambe 
un incumplimento di parti di e 
compañía. 


Pa companianan cu ta haci uzo 
di un intermediario (p.e. ac- 
countings- 
of 
adviesbureau) 
DAO kier recorda cu cumpli- 
mento di nos leynan laboral ta 
un obligacion di e dunado di 
trabou y no di e intermediario. 


Si tin mas pregunta tocante e 
Registro di Personal por tuma 
contacto cu Sra. Louisetty Croes 
na 523-7722 of via email louiset- 
ty.croes@aruba.gov.aw of cu un 
funcionario di Bureau Arbeids- 
marktonderzoek na 523-7720. 


Vereniging Rijscholen Aruba ta bay duna 
un charla na Centro di Bario Brazil 


Vereniging 
Rijscholen 
Aruba (V.R.A) reciente- 
mente a cuminsa duna 
charla riba trafico den 
diferente bario y ta dia- 
loga cu pueblo, pa scucha 
locual esunnan cu atende 
e charla tin di bisa tambe. 
Asina di otro banda V.R.A 
tambe ta siña hopi di e po- 
blacion. Esunnan cu pre- 
senta na e charla por haci 
varios pregunta di cual pa 
e V.R.A esey ta e meta. 


Durante di e charlanan den 
diferente bario, algun di e 
preguntanan mas frecuente 


cu ta wordo haci ta tocante 
di rotonde, unda cu tin bas- 
tante disgusto riba con cierto 
automobilista ta core riba 
rotonde. “Hopi hende no ta 
compronde e reglanan cu tin 
riba rotonde, principalmente 
di duna señal”. Tin hopi pre- 
gunta tambe riba seguro y 
riba asuntonan relativamente 
nobo, manera autonan y e 
bicicletanan electrico. 


Locual tambe hopi hende 
no sa y cu ta un preocupa 
grandi,ta: tin casonan camin- 
da cu e bateria di autonan y 
bicicletanan electrico cu por 


produci candela. p.e. si no 
carga e baterianan aki como 
debe ser. Y segun resulta- 
donan e tipo di candela aki bo 
no por page djis asina. Du- 
rante e charlanan lo duna tur 
tipo di informacion valioso y 
preventivo. 


E proximo charla di Verenig- 
ing Rijscholen Aruba ta bay 
ta na Centro di Bario Brazil, 
riba 22 di Februari di 7’or te 
cu 9’or di anochi. 


Pa mas informacion por 
yama presidente di C.B.B. 
Sra. Inky na 5934453. 

Ex-president di Bank of China acusa di soborno 


(AP) – Ex-president di 
Bank of China a ser acusa 
di soborno segun fiscalnan 
a reporta dialuna, agre- 
gando na un lista largo di 
negoshi y oficialnan di go- 
bierno cu a ser golpia pa 
lider Chines Xi jingping 
su campaña contra corup- 
cion. 


Liu Liange ta acusa di pro- 
becha di su posicionnan na 
Bank of China y anterior- 
mente como president di Ex- 
port-Import Bank of China, 
Fiscalia Supremo di Pueblo a 
bisa den un publicacion haci 
riba rednan social. El a ser 
acusa tambe di a yuda otro- 
nan cu prestamo y afspraak 
personal a cambio di propie- 


dad y placa, ademas di haci 
prestamonan cu ta den vio- 
lacion di regulacionnan, cau- 
sando perdida significante, 
segun agencia di noticia ofi- 
cial Xinhua a bisa. 


E acusacionnan contra Liu, 
ken ta bao investigacion pa 
mas di 10 luna, a ser treci di- 
lanti na Jinan. Bank of China, 
un di 4 banco mas grandi di e 
pais, tin un presencia masivo 
den exterior. E campaña anti- 
corupcion, cual ta popular cu 
e publico y a permiti Xi laga 
un banda e rivalnan politico, 
no ta demostra señal cu e lo 
stop ni bira menos fuerte. 


Fiscalia Supremo di Pueblo 
a anuncia luna pasa cu Tang 


Shuangning, 
ex-president 
di China Everbright Group, 
otro banco cu ta pertenece na 
e estado, a ser aresta tambe 
bao sospecha di soborno y la- 
bamento di placa. 


Un condena ta practicamente 
inevitabel den e casonan aki. 
Ex-hefe di e compania di 
maneho di bienes di e es- 
tado, sentencia na morto den 
aña 2021, a keda ehecuta pa 
tuma soborno. Otronan a 
ricibi sentencianan largo den 
prison. 


Xi, den un discurso na e 
comision di disciplina di e 
Partido Comunista den gobi- 
erno anteriormente e aña aki, 
a urgi mas esfuerso pa gana 


e bataya contra corupcion, 
bisando cu e “situacion ta 
permanece grave y comple- 
ho,” Xinhua a reporta. 


Ademas di finanzas, e ex- 


presidente 
di 
Asociacion 
Chines di Futbol a ser hiba 
huicio luna pasa pa motibo 
cu el a acepta mas di 11.2 mi- 
yon dollar den soborno. 


Homber ta admiti cu a ataca dos turista Mericano y asesina un di nan 


(AP) – Un homber Meri- 
cano riba dialuna a ad- 
miti 
na 
acusacionnan 
di asesinato y violacion, 
despues cu segun e acusa- 
cionnan, el a pusha dos 
muhe Mericano, heridan- 
do un fatalmente alred- 
edor di e kasteel Aleman 
Neuschwanstein aña pasa. 


E acusado di 31 aña di edad 
a admiti su culpabilidad du- 
rante e comienso di su hu- 
icio, segun agencia di noti- 
cia Aleman DPA a reporta. 
Acusadonan den e sistema 
legal Aleman no ta duna un 
declaracion formalmente pa 
cu acusacionnan. “E acusa- 
do a comete un crimen in- 
menso,” abogado di defensa, 
Philip Mueller a bisa den un 


declaracion. E acusado, ken 
su nomber no a ser publica 
di acuerdo cu e leynan di pri- 
vacidad Aleman, a confirma 
cu declaracion di su abogado, 
pero no a contesta mas pre- 
gunta. 


E ta ser acusa di asesinato, 
violacion cu consecuencia fa- 
tal, intento di asesinato y pos- 
esion di pornografia infantil. 
Condena pa asesinato ta carga 
un sentencia maximo di ca- 
dena perpetua na Alemania. 


Tumando luga dia 14 di 
juni di aña pasa na Marien- 
bruecke, e incidente a pasa na 
un brug cerca di e kasteel cu 
ta ofrece un bista di esaki, un 
di Alemania su sitionan tur- 
istico mas famoso. Fiscalnan 
ta bisa cu e acusado a topa 
casualmente cu e dos turista 
femenino di 21 y 22 ana di 
edad y a atrae nan leu for di 
e caminda. Nan a bisa den 
un declaracion cu aparente- 
mente prome el a obliga e 
muhe mas hoben drumi riba 
vloer y a purba kita su paña. 
Ora cu e muhe mas grandi a 
purba yud’e, un pleito a tuma 
luga y e sospechoso a pusha 
e persona. El a sufri un caida 
di mas o menos 50 meter y a 
sufri un herida na su cabes, 


entre otro, pero a sobrevivi. E 
sospechoso a horca e muhe te 
ora cu el a perde conocemen- 
to y a abusa sexualmente di su 
persona, prome cu el a pusha 
e muhe aki tambe; sinem- 
bargo e di dos muhe aki si a 
fayece despues di e caida. 


Fiscalnan a bisa cu nan a 
sigura un laptop y celular for 
di e sospechoso, cual ta con- 
tene material di abuso sexual 
di mucha. Autoridadnan a 
bisa cu e muhenan no tabata 
conoce e homber prome cu 
e incidente. E sospechoso a 
keda aresta poco despues di e 
atake. 


Ta premira cu lo anuncia un 
veredicto den mita di maart 
lo mas trempan. 


UE ta lansa mision pa protege barco den Lama Cora for di Houthinan 
No ta bay participa den atake militar 


(AP) — Union Europeo a 
lansa ayera un mision na- 
val pa yuda protege bar- 
conan di carga den Lama 
Cora, mientras atakenan 
di rebeldenan Houthi na 
Yemen ta continua mena- 
sando trafico maritimo, 
impediendo comercio y 
causando aumento di pri- 
js. 


Yama ‘Aspides’ – Griego pa 
‘escudo’ – e mision ta bay ta 
dirigi for di Larissa den Gre- 
cia Central – sede di e Forsa 
Aereo Helenico y sede di 
NATO – bao comando di 
Commodore Griego, Vasilios 
Gisparis. 


E Houthinan cu sosten di Iran 
a ehecuta un campaña persis- 


tente di atake cu drone y mis- 
il riba barconan comercial, pa 
motibo di e ofensiva di Israel 
na Gaza contra Hamas, cu a 
cuminsa na october. Sinem- 
bargo, e rebeldenan basa na 
Yemen frecuentemente a ata- 
ca barconan cu lasonan debil 
of sin laso cu Israel, poniendo 
transporte den peliger den n 
ruta clave pa comercio global 
entre Asia, Medio Oriente y 
Europa. 


Como respuesta, forsanan 
Mericano y Britanico a bom 
varios obhetivo usa pa e 
Houthinan. 


Sinembargo, e mision di UE 
no ta bay participa den nin- 
gun atake militar, y ta bay 
opera solamente riba lama. 


Minister di Exterior Ale- 
man, Annalena Baerbock a 
bisa reporteronan na Brussels 
cu apart di protege barconan 


Europeo, e mision “ta laga 
cla cu nos como comunidad 
internacional ta para hunto 
dilanti e atakenan; atakenan 


terorista riba e libertad di e 
rutanan riba lama.” Alemania 
ta contribuyendo un fragata 
pa e mision, igual cu Belgica. 

Ken ta e otro oponentenan Ruso ademas di e difunto Alexei Navalny? 


(AP) – E morto repenti- 
no di President Vladimir 
Putin su antagonista mas 
grandi a laga un herida 
habri den oposicion po- 
litico na Rusia. 


Alexei Navalny, di 47 aña, ta- 
bata e critico di Kremlin miho 
conoci tanto nacional- como 
internacionalmente. Prome 
cu el a fayece na un colonia 
penal diabierna, e luchador 
anti-corupcion, organisador 
di manifestacion y politico cu 
un sentido di humor a bira 
e suheto di un documen- 
tario cu a gana premio. Su 
canalnan riba YouTube taba- 
tin miyones di suscrito. 


Navalny 
tambe 
tabata 
e 
prome lider di oposicion na 
Rusia cu a ricibi un sentencia 
di prison largo na Rusia den 
añanan recien. Tin otronan 
cu tambe a ricibi castigo, cual 
cu e invasion di Ucrania a 
bira mas fuerte. Den e 3 aña 
desde cu Navalny a perde 
su libertad, varios opositor 
prominente a keda deteni 
mientras cu otronan a huy for 
di e pais a causa di e presion. 
Varios di nan sinembargo a 
sigui cu nan desafio contra 
Putin, organisando fuera di 
e pais, pushando pa sancion 
contra Rusia, dunando sosten 
na Rusonan den exilio cu ta 
pensa mescos of continuando 
cu nan trabao for di den pri- 
zon. 


Navalny su ekipo 
Coleganan di Anti-Corrup- 
tion Foundation – cual Na- 


valny a funda den aña 2011 pa 
expone corupcion politico – y 
su otro asociadonan cercano, 
hopi biaha mester a traha sin 
su persona hasta prome cu 
el a keda encarcela. Den aña 
2020, Navalny a ser venena 
y a dura 18 dia den un coma 
di cual el a recupera na Ale- 
mania. Su termino di prison 
a inclui mas di 300 dia den 
isolacion, cu comunicacion 
posibel pero dificil for di un 
cel di castigo. 


Su asociadonan cercano, hefe 
di strategia Leonid Volkon, 
hefe di investigacion Maria 
Pevchikh, director di funda- 
cion Ivan Zhdanov y vocero 
Kira Yarmysh, tambe a en- 
frenta presion y persecucion 
na Rusia. Den añanan recien, 
tur a sali for di e pais y ta traha 
for di exterior, cu comentari- 
onan politico y e fundacion 


su marca riba YouTube cu ta 
expone corupcion politico. 


Mikhail Khodorkovsky 
Mikhail Khodorkovsky di 60 
aña ta un figura di oposicion 
Ruso den exilio. El a pasa un 
decada den prison na Rusia 
bao acusacionnan considera 
como vengansa politico, pa 
motibo cu el a desafia mando 
di Putin den aña 2000. El a 
ser laga den libertad na aña 
2013 prome cu Rusia a bira 
anfitrion di e Olimpiada di 
aña 2014. 


Aunke Khodorkovsky su gru- 
po eventualmente a separa, 
el a sigui cu su critica vocal 
contra e Kremlin. Despues di 
Rusia su invasion di Ucrania 
dos aña atras e siman aki, su 
persona y otro criticonan a 
forma e Comite Anti-Guera, 
un aliansa di oposicion am- 


plio cu ta opone e invasion 
y ta busca kita mando for di 
Putin. 


Vladimr Kara-Murza 
Un ex-reportero y awo po- 
litico prominente di oposi- 
cion, Vladimir Kara-Murza 
a ricibi e sentencia mas largo 
cu un critico di e Kremlin a 
yega di ricibi na Rusia, 25 aña 
den prizon bao acusacionnan 
di traicion. E ta cumpliendo 
su sentencia na un colonia 
penal den Siberia y a ser poni 
den detencion solitario varios 
biaha. 


E tabata un asociado di e lid- 
er di oposicion Ruso, Boris 
Nemtsov, otro critico fuerte 
di Putin ken a ser asesina na 
aña 2015. Añanan prome es- 
aki a tuma luga, Kara-Murza 
y Nemtsov a lobby pa aproba 
e Magnitsky Act na Merca. E 
ley tabata den respuesta na e 
morto den prizon di abogado 
Ruso Sergei Magnitsky, ken a 
expone e skema di fraude di 
impuesto. 


Ilya Yashin 
Ilya Yashin a nenga di sali for 
di Rusia a pesar di e presion 
cu autoridadnan a aplica con- 
tra su persona. El a bisa cu sali 
for di e pais lo kita peso for di 
su balor como politico. Yash- 
in, un miembro di e conseho 
municipal di Moscu, tabata 
un aliado vocal di Navalny. 
Eventualmente el a ser aresta 
den juni di aña 2022 y a ricibi 
un sentencia di 8 aña y mey 
den prison pa “plama infor- 
macion falso” tocante eher- 
cito Ruso, un ofensa criminal 
desde maart 2022. 


E sentencia fuerte no a silen- 
cia su criticanan fuerte contra 
e Kremlin. Yashin su asocia- 
donan regularmente ta actu- 
alisa su paginanan di rednan 
social cu mensahenan cu e 
ta manda desde prison. Den 
un entrevista na september 
di aña 2022, el a urgi e Ruso- 
nan ordinario yuda transmiti 
esaki tambe. 


